
Selfwerksaamheid in SA 

EKONOMIESE EN BESTUURSWETENSKAPPE 
Graad 7 

EKONOMIESE BEGINSELS 

Module 1 


SELEFWERKSAAMHEID IN SUID-AFRIKA 


Hoeveel keer het jy nie al gewens jy kan jou eie inkomste genereer en 
onafhanklik van jou ouers funksioneer nie? Gedink dit is onmoontlik? 


Dink weer! 

A. Selfwerksaamheid in Suid-Afrika 
Jong seun van Kruispad het geen lui haar op sy kop 
deur SOBANTU XAYTYA 


'n 11 jaar oue seun van Kruispad, wat nie plek in 'n skool kon kry nie, het 
sy eie barbieronderneming geopen. 


Die jong entrepreneur van Transkei, Xolisa Mgusholo, het gesê dat hy sy 
onderneming begin het omdat hy nie vir 'n jaar ledig wou rondsit nie. 


“Toe ek in die begin van die jaar van Transkei gekom het, het ek baie hard 
probeer om plek in 'n skool te kry, maar hulle was almal vol en hulle het 
voorgestel dat ek volgende jaar weer probeer,” het hy hierdie week gesê. 


“Ek wou nie verveeld en ledig wees nie, daarom het ek begin om hare te 
knip. Niemand het my gewys hoe nie... ek het net op my instink vertrou 


en myself geleer soos ek aangegaan het. In die begin het ek 'n skêr gebruik 
en net op van my gesinslede geoefen, vir R2 “n keer.” 


“Maar nadat ek genoeg geld verdien het, het ek “n elektriese snyer teen 
R113 gekoop en sedertdien het die onderneming ontplof,” het hy gesê. 


“Die aantal kliënte het toegeneem en ek het iets vinniger nodig gehad.” 


Kliënte het na sy huis gekom, of, as hulle nie na hom kon kom nie, het hy 
na hul huise gegaan. 


Sy kliënte wissel van kleuters tot skoliere en “Oobhiti” — ouer mense — en 
hy vra nou R5 per kop. 


Met die naderende feestyd in die vooruitsig, sê die jong entrepreneur, 
beplan hy om nog 'n elektriese snyer te koop, “want ek wil nie my kliënte 
in die steek laat nie”. 


Xolisa sê hy is nie bang om te kompeteer met goed gevestigde 
dorpsbarbiers nie. 


“Die mense ken my en sê hulle sal na my toe kom solank ek hulle tevrede 
stel.” 


Hy gee al sy wins vir sy moeder, Alice, 'n huiswerker, om die gesin te help. 


Een van sy kliënte, Xolili Khambi, 13, sê hy het besluit om Xolisa te 
ondersteun nadat hy gesien het hoe hy sy broer se hare gesny het. 


“Hy het goeie werk gedoen,” het hy gesê. 


Xolisa sny ongeveer ag kliënte se hare per dag, en maak tot R32 wins oor 
naweke. 


Uit: Sunday Times Cape Metro, 21 November 1993 


A. Selfwerksaamheid in ander lande 


Die hoeveelheid mense wat vir hulself werk, is besig om wêreldwyd toe te 
neem. 


Aktiwiteit 1: 


Om statistiek te interpreteer en afleidings te maak 


[LU 1.2] 


Bestudeer die volgende tabel, interpreteer die statistiek en maak afleidings: 


Selfwerksaamheid in verskeie lande 


Land In eie diens 
VSA 1 in 12 
JAPAN 1 in 7 
BRITTANJE 1 in 10 
SUID-KOREA 1 ind 
HONG KONG 1in8 


SUID-AFRIKA 1 in 50 


In watter land werk die kleinste persentasie van die arbeidsmark vir hulself? 
Watter drie Oosterse lande is baie op selfwerksaamheid ingestel? 


Maak 'n lys van huishoudelike artikels wat in hierdie drie lande vervaardig 
word. Watter afleidings maak jy? 


Herlei die voorafgaande statistiek na persentasies en stel die inligting op “n 
blokgrafiek voor. 


Die rede waarom daar so min Suid-Afrikaners is wat hul eie werk skep, is 
dat daar altyd baie streng arbeidsregulasies was wat dit baie moeilik 
gemaak het vir die individu om toestemming te kry om sy eie besigheid te 
begin. In vergelyking met baie ander lande is baie van Suid-Afrika se 
ekonomiese bedrywighede gesetel in 'n paar firmas. 


Die situasie het egter verander. Daar is vandag talle geleenthede vir die 
individu wat wil, om sy eie baas te word. 


Ondervinding het egter dwarsoor die 
wêreld bewys dat sewe uit tien (70 %) van 
alle nuwe besighede binne die 


eerste jaar misluk! 


“n Paar ekonomiese beginsels 
e Primitiewe gemeenskappe 


Die mens woon al baie lank op die aarde. Gedurende die grootste deel van 
sy bestaan het mense in groepies van 20 — 30 saamgewoon. Die rede 
hiervoor was dat min van hulle die koue weer en gevaarlike omstandighede 
van daardie tye oorleef het. Die groepe was byna soos uitgebreide families 
en hulle het byna alles gedeel. Die leier van elke groep het dan aan elke 
individu gesê wat om te doen. So is eie inisiatief hoofsaaklik gesmoor. 


e Eiendomsreg 


Oor die laaste paar duisend jaar het sekere gemeenskappe begin groei en 
welvarend geword. 


Waarom het net sommiges dan na 

so 'n lang periode van primitiewe 

bestaan skielik begin ontwikkel? 

Daar is historici wat dit toeskryf aan die beginsel van eiendomsreg. Sekere 
gemeenskappe het individue aangemoedig tot privaat besit van eiendom en 
het sodoende begin welvarend word. Sodra die individu sy eie eiendom 


besit, word hy die meester daarvan en kan hy besluit wat hy daarmee wil 
doen, sonder om toestemming van die res van die groep te kry. 


Dit het gou duidelik geword dat die besit van eiendom die individu se 
gesindheid beinvloed het. 


AKTIWITEIT 2: 


Om die korrekte stelling te kies en te motiveer 


[LU 1.1] 
Kies die korrekte stelling: 


Sodra mense toegelaat word om dit wat hulle verdien of produseer, vir 
hulself te hou, is hulle oor die algemeen bereid om harder te werk. 


Sodra mense toegelaat word om dit wat hulle verdien of produseer, vir 
hulself te hou, is hulle oor die algemeen lui of nie bereid om harder te werk 


nie. 
Waarom? 


Hoe dink jy sal privaat eiendomsreg die meeste mense se ingesteldheid 
teenoor 'n nuwe geleentheid / besigheid beinvloed? 


Aktiwiteit 3: 


Om “n oplossing vir probleme rakende ruilhandel te vind 


[LU 1.3] 
e Die pryssisteem 


Verskillende gemeenskappe het gou ontdek dat hulle nie oor alle kennis en 
produkte binne hul eie gemeenskappe beskik nie en dat die verskillende 
gemeenskappe afhanklik is van mekaar. So is daar begin met ruilhandel. 
Dit was egter nie altyd maklik om een artikel vir 'n ander te ruil nie. Hoe 
ruil jy nou “n koei vir 'n koekie seep, of 'n brood of selfs vrugte? Jy kan tog 
nie 'n koei verdeel nie! 


Het jy dalk 'n oplossing? 


Daar is eers gekyk na kommoditeite soos sout, wat in kleiner stukke 
opgebreek kon word en dan makliker verruil kon word vir kleiner 
hoeveelhede van ander produkte. Gou is die waarde van silwer ook besef — 
veral omdat dit by almal in aanvraag was. 


Hierdie vorms van ruil is later geld genoem. Die pryssisteem is so 
ontwikkel. Die prys van 'n artikel het die vervaardigers 'n aanduiding gegee 
van die behoeftes van die verbruikers. So, byvoorbeeld, het diegene in die 


tekstielbedryf afgelei dat mense meer materiaal wou hê wanneer die prys 
wat vir materiaal betaal is, begin styg het. 


Aktiwiteit 4: 


Om die korrekte stelling te kies en 'n rede vir jou keuse te verskaf 


[LU 1.3] 


Gestel jy is die leier van 'n sekere gemeenskap en het besluit dat die prys 
van skoene heeltemal te hoog is. Jy kondig 'n wet af wat alle skoenfabrieke 
verplig om die prys van skoene drasties te verlaag. 


Watter afleidings sal skoenhandelaars (entrepreneurs) wat nie kennis dra 
van die wet nie, maak as hulle die nuwe skoenpryse by die fabrieke sien? 


s Verbruikers wil meer skoene hê. 
s Verbruikers wil minder skoene hê. 


Watter van die volgende stellings sal waar wees, indien die wet in werking 
tree? 


s Meer entrepreneurs sal die skoenbedryf betree. 

s Minder entrepreneurs sal die skoenbedryf betree. 
s Daar sal geen verskil wees nie. 

Gee redes vir jou antwoord: 


e Wins 


'n Handelaar kan nie 'n verbruiker forseer om by hom te koop nie. Die 
verbruiker het die keuse om baie verskillende artikels van duisende 
verskillende handelaars te koop. Waarom sou hy by 'n spesifieke handelaar 
koop? 

Dit is die probleem waarmee enige besigheidsman te make het. Hoe oortuig 
hy 'n kliënt om by sy besigheid en nie by sy mededinger te koop nie? Hy 
moet dan juis om hierdie rede sy pryse so aantreklik moontlik maak en dit 
maak dit weer moeilik om wins te maak. 


Aktiwiteit 5: 


Om planne te beraam om belangstelling in jou produkte te stimuleer 


[LU 4.1] 

By 'n markdag besluit jy om 'n stalletjie met tuisgebakte koek te hê. Jy 
verneem dat daar 'n soortgelyke stalletjie gaan wees. Wat kan jy doen ten 
einde die kliënte na jou stalletjie te lok? 

Wat sal die beste wees: 

s Jy verkoop heel koeke. 

s Jy verkoop koekskywe. 

Waarom? 

Dink jy dit is wys om 'n koekstalletjie by 'n skool se markdag te hê? 


Waarom? 


Dit is belangrik om 'n produk te verkoop waarin die verbruiker belangstel. 


Jy moet die diens bied teen 'n prys wat die verbruiker bereid sal wees om te 
betaal. 


Assessering 


Assessering! eeruitkomstes(l. Us) 


LUI 
DIE EKONOMIESE KRINGLOOPDie leerder is in staat om kennis 
en begrip van die ekonomiese kringloop binne die konteks van “die 


ekonomiese probleem” te toon. 


Assesseringstandaarde(ASe) 


Dit is duidelik wanneer die leerder die volgende doen: 


1.1 verduidelik behoeftes en begeertes en hoe die verskille daartussen 
gemeenskappe en die omgewing beinvloed; 


1.2 beskryf verskillende soorte sakeondernemings en —bedrywighede 
binne die primêre, sekondêre en tersiëre sektor; 


1.3 verduidelik die begrippe “vrye” en “ekonomiese” (skaars) 
goedere, en die invloed van vraag en aanbod op markpryse. 
Memorandum 


A. Selfwerksaamheid in Suid-Afrika 


e lees en bespreek die koerantberig oor 'n jong entrepreneur wat 'n 
geleentheid gesien het om 'n inkomste te genereer. 


B. Selfwerksaamheid in ander lande 


e Bestudeer die gegewe inligting oor selfwerksaamheid in ses 
verskillende lande, maak afleidings en stel die inligting grafies voor 
nadat die data na persentasies herlei is. 


G. 'n Paar ekonomiese beginsels 


e lees en bespreek die paragrawe ter inleiding van ekonomiese 
grondbeginsels. 


e Lei die leerders tot die besef dat privaat eiendomsreg lei tot motivering 
en trots in eie “produkte”. 


Aktiwiteite 2 en 3 


e Die leerders kom tot die besef dat (die ontwikkeling van) “geld” as 
betaalmiddel (ruilmiddel) onontbeerlik was en dat die prys van 
produkte beinvloed word deur die vraag daarna. 


Aktiwiteit 5 


e Die leerders word hier gelei tot die insig in die fyn balans tussen 'n 
aantreklike verkoopprys en goeie wins op produkte. 

e Ditis selde dat 'n handelaar die enigste in sy soort is wat spesifieke 
produkte verkoop. Daarom moet hy bedag en voorbereid wees om 
kompetisie in die mark te kan hanteer. 


Vraag en aanbod 

VRAAG EN AANBOD 


D.Wat beteken vraag en aanbod? 


Voordat motors hul verskyning op die land se paaie gemaak het, het mense 
te perd gereis. 


Veronderstel mense besluit dat hulle eerder met motors as met perde wil ry. 
Wat gebeur nou in die praktyk? 


e Besluit die regering dat daar fabrieke wat motors vervaardig, in 
Uitenhage gebou moet word en dat werkers soontoe moet trek om in 
die fabrieke te werk? 

e Word die perdetelers aangesê om minder perde te teel? 

e Besluit die regering dat daar nou eerder katoen gekweek moet word 
waarmee die sitplekke van die motors opgestop word, en dat daar 
minder hooi vir perdevoer gekweek moet word? 


Natuurlik het die regering niks van die aard gedoen nie. Die verbruikers het 
meer motors en minder perde gekoop. Wat gebeur nou? 


e Met hoër winste in die motorbedryf, ontstaan daar meer fabrieke wat 
motors bou, en arbeiders op soek na werksgeleenthede, verhuis 
soontoe. 


e Die prys van perde daal, en perdetelers wend hulle tot ander maniere 
om geld te maak. 

e Minder hooi word vir perdevoer benodig, gevolglik daal die prys van 
hooi en ander gewasse moet aangeplant word. 

e Terselfdertyd neem die aanvraag na grondstowwe soos staal, katoen en 
rubber toe vir die vervaardiging van motoronderdele. Die prys van 
hierdie kommoditeite styg en dit het tot gevolg dat meer ondernemings 
tot die vervaardigingsbedryf toetree. 


e Uiteindelik het die aanvraag na perde in die vorige eeu met 90% 
afgeneem terwyl miljoene motors vervaardig is. 

e Wat het hierdie rewolusie teweeg gebring? Dit het plaasgevind namate 
'n verandering in smaak en tegnologie deur die kragte van vraag en 
aanbod plaasgevind het. 

e Soortgelyke veranderings vind deurentyd op ekonomiese gebied plaas 
namate die smaak van mense verander en produksiemetodes 
ontwikkel. 


A. “Vrye” en “Ekonomiese” goedere 


Vrye goedere 


Wanneer daar so baie van iets bestaan soos bv. seewater en lug, kan ons 
soveel daarvan gebruik as wat ons wil sonder om daarvoor te betaal. Met 
ander woorde dit is gratis beskikbaar aan almal. 


Ekonomiese goedere 


Wanneeriets skaars is en die aanvraag daarvoor groot is, moet ons daarvoor 
betaal. Sulke goed is nie altyd volop nie, en hoe minder daarvan beskikbaar 
is, hoe meer moet ons daarvoor betaal. 


As alles wat ons wil hê, volop is, en die pryse daarvan laag is, sal almal 'n 
welvarende lewe lei, en sal niemand bekommerd wees oor die verspreiding 
van inkomste tussen mense nie. Almal sal kan hê soveel as wat hulle wil. In 
So 'n samelewing van welvaart sal daar nie ekonomiese goedere wees nie. 


Aktiwiteit 1: 


Om onderskeid te tref tussen behoeftes en begeertes 


[LU 1.1] 


e Wat is die verskil tussen behoeftes en begeertes? Bespreek. 


e Skryf die volgende items neer in die gepaste kolom: 


CD's, fiets, ski-vakansie, swembad, iPod, mediese dienste, selfoon, 
broodmeel, skoon lug, suiwer water, steenkool, petrol, rekenaarspeletjies 


Behoeftes Begeertes 


Veels te veel platskerm-televisies 


Skielik is daar “n oorskot aan supergevorderde platskerm lcd-televisies. Of 
liewer, daar is veel meer op die winkelrakke as wat verbruikers wil koop. 
Wêreldmarkleiers Samsung en LG Philips het die vraag na plat beeldskerms 
hewig oorskat toe hulle die afgelope paar jaar tientalle miljarde rande in 
nuwe fabrieke belê het. 


Die ooraanbod van lcd-televisies het die pryse met sowat 40% die afgelope 
jaar verminder. Daar word verwag dat pryse met 'n verdere 20% in die 
huidige jaar gaan daal. Volgens kenners sal lcd-skerms met 'n afmeting van 
81 cm die komende Kersseisoen R11 000,00 kos in vergelyking met R20 
000,00 die vorige jaar. 


Die oorskatting van die vraag na lcd-televisies is voordelig vir die 
verbruiker, maar rampspoedig vir die vervaardigers. Hulle moes toekyk hoe 
vet winste omskakel na vet verliese. 


Die ooraanbod van nuwerwetse plat televisies illustreer baie duidelik hoe 
riskant dit tans is om geld te maak uit verbruikerselektronika. Die 
tegnologie verander so snel dat produkte vinnig verouderd raak en pryse in 
die proses drasties daal. Persoonlike rekenaars van twee jaar gelede is 
vandag so te sê waardeloos, soos ook in die geval van digitale kameras. 


Die oorsaak hiervan is die gebruik van mikroskyfies in elektronika: hierdie 
skyfies word elke twee jaar dubbeld so vinnig. 


Chinese vervaardigers maak blitsvinnig alles na en verkoop kwaliteit 
namaaksels teen hiperlae pryse. Die winsgrens op hierdie produkte is baie 
klein. 


Samsung en LG Philips gaan desnieteenstaande voort om groot bedrae geld 
in nuwe fabrieke te belê. Laasgenoemde het die grootste lcd-fabriek in die 
wêreld vanjaar geopen teen 'n koste van 40 miljard rand. Hierdie twee 
markleiers het verwag dat die vraag na lcd-televisies sodanig sal toeneem 
teen die einde van 2005, dat daar weer 'n tekort sal ontstaan. As dit sou 
gebeur, dan skiet die winste die daaropvolgende jaar weer die hoogte in. 


Intussen moet hierdie vervaardigers ook rekening hou met nuwe 
maatskappye wat ook tot die mark toetree. Dan is daar ook nog nuwer en 
meer gevorderde tegnologieë waarmee daar rekening gehou moet word soos 
plasma-televisies wat ook plat skerms het. Nuwer, energiebesparende 
tegnologie soos oled-televisies sou in die toekoms wel lcd kan vervang. 
[OLED is 'n afkorting vir organic light emitting diode (organiese 
liggewende halfgeleiers).] 


Verwerk uit `n artikel in Elsevier, 7 Mei 2005 

Aktiwiteit 2: 

Om te bepaal hoekom sekere goedere duurder is as ander 
[LU 1.3] 


Jou ouers het besluit dat dit tyd geword het om 'n nuwe televisiestel te 
koop. Julle gaan Saterdagoggend na die winkels toe wat televisiestelle 
verkoop. Daar vind julle dat daar 'n groot verskeidenheid stelle beskikbaar 
is. Onmiddellik wys die verkoopspersoon vir julle die televisiestelle met 'n 
plasmaskerm. Dit blyk egter dat hierdie stelle baie duurder is. Maar dan 
weer is die beeld soveel skerper en helderder. 


Bespreek die volgende: 


e Hoekom is die stelle met die plasmaskerms (CD - Lidguid Crystal 
Display) duurder? 

e Is dit nuwe of ou tegnologie? Hoe weet jy dit? 

e Word die stelle plaaslik vervaardig of word hulle ingevoer? 

e Is die aanvraag na hierdie televisiestelle groot? 


Assessering 


Leeruitkomstes(l Us) 


LUI 
DIE EKONOMIESE KRINGLOOPDie leerder is in staat om kennis 
en begrip van die ekonomiese kringloop binne die konteks van “die 


ekonomiese probleem” te toon. 


Assesseringstandaarde(ASe) 


Dit is duidelik wanneer die leerder die volgende doen: 


1.1 verduidelik behoeftes en begeertes en hoe die verskille daartussen 
gemeenskappe en die omgewing beinvloed; 


1.2 beskryf verskillende soorte sakeondernemings en —bedrywighede 
binne die primêre, sekondêre en tersiëre sektor; 


1.3 verduidelik die begrippe “vrye” en “ekonomiese” (skaars) 
goedere, en die invloed van vraag en aanbod op markpryse. 


Memorandum 


e Deur middel van 'n praktiese voorbeeld word die kwessie van vraag en 
aanvraag verduidelik. 

e Die verskil tussen “vrye” en “ekonomiese” goedere word verduidelik. 

e Die leerders word gelei om tussen behoeftes en begeertes te onderskei. 


Om 'n wins te toon 

OM 'N WINS TE TOON 

Aktiwiteit 1: 

Om te bepaal of 'n handelaar “n wins maak op die produk wat hy verkoop 


[LU 3.1] 


'n Sekere handelaar verkoop piesangs langs die straat. Hy bereken sy uitgawes deeglik en maak seker dat die 
volgende ingesluit is: 


e vervoerkoste; 
e salaris van sy helper; 
e koste van sakkies waarin hy dit verpak. 


Hy tel alles sorgvuldig bymekaar en bereken hiervolgens wat “n piesang sal kos. Dan tel hy 'n redelike 
winsgedeelte vir homself by en gaan verkoop sy piesangs. 


e Sal hierdie handelaar definitief “n wins maak? Gee redes vir jou antwoord. 
Ten einde 'n winsgewende besigheid vir 'n lang periode te bedryf, is sekere aspekte baie belangrik: 

e Behandel jou kliënte met respek. Sonder hulle het jy geen besigheid nie. 

e Vind uit watter produkte en dienste waar benodig word. 

e Moenie oornag probeer ryk word nie. Jou kliënte moet jou produkte / dienste kan bekostig. 

e Maak seker dat jou produkte aantreklik uitgestal word. Die kliënte moet goed voel in hul koopomgewing. 
1. Kompetisie 
Verkopers probeer geld maak om vir hulself en hul gesinne te sorg. 
Dit is dus belangrik vir 'n verkoper om met ander verkopers te kompeteer ten einde die verbruiker te oortuig om 
by hom te koop. Hy moet voortdurend nuwe en beter metodes om sy produkte te vervaardig soek, sodat hy dit 
goedkoper / teen “n groter wins kan verkoop. Hy sal baie foute maak en die besigheid mag dalk misluk. 
2. Die verbruiker 
Die sakeman moet homself altyd die vraag afvra: 
“Wie gaan my produkte koop?” 


Dit is sy MARK. Hy moet vooraf besluit op watter mark hy homself gaan toespits. 


Onthou: 


e Sonder die verbruiker (jou kliënte) kan jou besigheid nie bestaan nie. 

e Jy moet in die verbruiker se behoeftes voorsien. 

e Luister as verbruikers praat of klagtes het. 

Wees altyd vriendelik. 

Gee altyd goeie diens. 

Bied die beste kwaliteit teen die beste prys. 

Bied altyd dieselfde gehalte diens. 

Wees sensitief vir jou verbruiker se behoeftes en pas jou produk diensooreenkomstig aan. 

Wees kreatief en maak aanpassings aan die produkte ten einde die spesifieke verbruikers te bevredig. 
Leer jou verbruikers ken en bou 'n persoonlike verhouding met hulle op. 


Aktiwiteit 2: 
Om “n behoeftebepaling te maak vir die produk wat jy wil verkoop 


[LU 4.1, 4.2] 


Jy beplan om 'n speelgoedwinkel te open. Voltooi die volgende verbruikersontleding en doen 'n behoeftebepaling 
deur 'n kruisie te maak waar van toepassing. 


Seuns2 Dogters2 Seuns7 Dogters7 Tiener- Tiener- 
Babas G 


—6 —12 —12 Seuns dogters 
Sagte speelgoed 
Poppe 
Legkaarte 


Afstandbeheerde 
speelgoed 


Modelmotors & - 
vliegtuie 


Balle 
Rekenaarspeletjies 
Fietse 


Driewiele 


Indien jy nou 'n studie maak van die spesifieke kliënte uit daardie omgewing wat by jou sal koop, het jy 'n goeie 
idee watter voorraad om aan te skaf. 


3. Entrepreneurskap 

e Definisie 
Die woord is ontleen van die Franse woord “entreprendre”. “Entre” beteken “toetree”, terwyl “prendre” die 
werkwoord vir “om te neem” is. Hieruit kan dus afgelei word dat n entrepreneur iemand is wat 'n bepaalde taak 


onderneem. 


“n Entrepreneur is iemand wat die vermoë het om sakegeleenthede raak te sien, wat die moed het om die 
geleentheid te benut en dit te bestuur om wins te maak. 


e Eienskappe van 'n entrepreneur. 
e Verkies om vir homself te werk. 
e Dink nuut en oorspronklik. 
e Skep werk vir ander. 
e Het waagmoed. 
e Het deursettingsvermoë. 
Kan jy aan nog 'n paar dink? 
e Waarom begin mense hul eie ondernemings? 
Bespreek dit in jul groepe en skryf 'n paar moontlike redes neer: 


e Kan jy 'n entrepreneur wees? 


Beantwoord die volgende vrae so eerlik moontlik: 


Kenmerke JA NEE 
Ek het idees hoe om geld te maak. 

Ek het al geld gemaak met my idees. 

Ek sal my eie besigheid wil hê. 

Ek maak dikwels planne van my eie. 


Ek het waagmoed. 


Indien jy hoofsaaklik JA geantwoord het, kan jy dit beslis oorweeg om 'n entrepreneur te word. 


GEDAGTES OM TE ONTHOU! 


1) 


n Besigheid is 'n geleentheid om die verbruiker te bedien deur sommige van sy behoeftes te bevredig.” 


1) 


n Suksesvolle besigheid is 'n geleentheid om die behoeftes van die verbruiker te dien en in die proses geld te 
maak.” 


SHELDON SE WETTE 
Wanneer jy 'n besigheid begin, neem dinge drie keer so lank as wat jy beplan het. 


Wanneer jy 'n besigheid begin, benodig jy twee keer soveel geld as wat jy beplan het. 


Assessering 


LU3 


BESTUURS-, VERBRUIKERS- EN FINANSIËLE KENNIS EN VAARDIGHEDEDie leerder is in staat 
om kennis en die vermoë te toon om verskeie bestuurs-, verbruikers- en finansiële vaardighede toe te pas. 


Dit is duidelik wanneer die leerder die volgende doen: 


3.1 verduidelik die rol van beplanning, organisering, leierskap en beheer (bv. finansiële en prosedurele 
kontrole) in 'n sakeonderneming. 


LU 4 


ENTREPRENEURSKENNIS EN -VAARDIGHEDEDie leerder is in staat om entrepreneurskennis, - 
vaardighede en —houdings te ontwikkel. 


Dit is duidelik wanneer die leerder die volgende doen: 


4.1 vergelyk noodsaaklike eienskappe en vaardighede wat nodig is om 'n entrepreneur te wees uit twee 
eenvoudige gevallestudies van entrepreneurs in eie gemeenskap; 


4.2 gebruik tegnieke om idees te stimuleer en aanbevelings te doen oor hoe gemeenskapshulpbronne gebruik 
kan word om inkomste op 'n verantwoordelike manier te genereer. 


Memorandum 
Aktiwiteit.2 


e Aan die hand van 'n ontledingsvraelys word die leerders gelei om te bepaal wie presies die verbruiker is wat 
hulle wil teiken. 

e Deur die beantwoording van eenvoudige vrae word die leerders bewus van spesifieke eienskappe waaraan 'n 
entrepreneur moet voldoen om sukses te help verseker. 


Leierskap en bestuur 

Module 4 


LEIERSKAP EN BESTUUR 
Leierskap en Bestuur 


e “n Leier is 'n persoon wat die vermoë het om ander mense te lei. Hy 
stap heel voor en moet die pad aandui en in die regte rigting loop. 


e “n Bestuurder is die leier van 'n onderneming. Hy lei nie net die 
mense wat saam met hom werk nie, maar moet ook besluite neem wat 
belangrik is vir die maatskappy se vooruitgang. 

'n Leier en 'n bestuurder het dus basies dieselfde funksie as die kaptein 
van “n rugby- of netbalspan. Hulle wil almal graag aan die hoof van “n 


wenspan wees, daarom weet hulle dat dit in 'n groot mate van hulle afhang 
of hul span gaan wen of verloor. 


Aktiwiteit 1: 
Om die leiers van “spanne” te identifiseer 


[LU 3.1] 


Wat noem ons die volgende persone? 


e Die bestuurder van 'n skool 

Die bestuurder van 'n kerk 

e Die bestuurder van 'n hospitaal 

e Die bestuurder van 'n polisiestasie 
Die bestuurder van 'n boot 


DIE BEHOEFTE AAN 'N BESTUURDER 


Een van die bestuurder van enige onderneming se belangrikste take is om 
mense te bestuur. Elke jaar stroom duisende mense van die platteland na die 
stede om werk te soek. Ons noem dit verstedeliking. Die meeste van hierdie 
mense is ongeskoolde arbeiders. Met ander woorde, hulle het geen 
opleiding gehad nie. Dit is belangrik om hierdie menslike hulpbronne 
sonder diskriminasie aan te wend deur mense soos mense te behandel, hulle 
op te lei en te motiveer. 


Bestuurders in Suid-Afrika het 'n groot verantwoordelikheid vir korrekte 
besluite en handelinge, wat tot ekonomiese groei en nuwe 
werksgeleenthede kan lei. Een van die belangrikste take van die bestuurder 
is om die mense wat onder hom werk, doeltreffend te bestuur, en veral om 
hulle te motiveer tot groter produktiwiteit. Hy moet die mense motiveer om 
te presteer. 


A. Bestuurstyle 


Elke bestuurder het 'n bepaalde bestuurstyl of benadering tot sy werk. Daar 
is basies drie bestuursteorieë: 


1. Die tradisionele teorie 


'n Werknemer het op sy eie probeer om 'n probleem op te los, maar hy het 
dit verbrou. 


Toe die bestuurder hom uittrap, het die werknemer homself verdedig deur te 
sê: “Maar ek het gedink .. .”, waarop sy hoof hom toegesnou het: “Jy 
moenie dink nie — jy moet maak soos ek sê.” 


SO tree 'n bestuurder op wat in die tradisionele teorie glo. 


1. Die menseverhoudingsteorie 


Hierdie teorie is gegrond op die veronderstelling dat werknemers 
gemotiveer word deur goeie behandeling. 


Hulle verskaf onder andere geriewe vir die personeel soos tennisbane, 'n 
swembad, 'n muurbalbaan, snoekertafels, ens., want die bestuur glo dat 
mense wat saam speel, ook lekker sal saamwerk. 


1. Die mensbenuttingsteorie 


In hierdie geval gaan dit nie daarom om werknemers goed te behandel nie, 
maar om hulle goed te benut. Hierdie bestuurder moedig sy werknemers 
aan om vir hulleself te dink en hul werkprobleme self op te los. 


Vraag 


Watter teorie sal die doeltreffendste wees om groter produktiwiteit by die 
werknemers te bewerkstellig? 


Die algemeenste teorie wat die meeste in Suid-Afrikaanse maatskappye 
gebruik word, is die tradisionele teorie op die laer bestuursvlak van 'n 
organisasie, en die mensbenuttingsteorie gewoonlik op die topbestuursvlak. 
Indien werknemers lui is, en net in geld belangstel, en nie vir hulleself kan 
dink nie, sal die doeltreffendste benadering ongetwyfeld die tradisionele 


teorie wees. 


Indien werknemers egter hul werk geniet, gretig is om hulleself te bewys en 
intelligent is, sal die doeltreffendste benadering die mensbenuttingsteorie 
wees 


Aktiwiteit 2: 
Om te bepaal watter bestuurstyl gevolg word 


[LU 3.2] 


Elke bestuurstyl word bepaal deur sekere sienings wat 'n bestuurder van sy 
werknemers het. Skryf net die nommer van elke kenmerk in die kolom 
onder die gepaste hofie: 


1. 


2. 
Di: 


11. 


di. 


Werknemers is lui van geaardheid, daarom sal hulle werk vermy as 
hulle kan. 

Werknemers wil soos mense behandel word. 

Werknemers geniet harde werk as hulle kan sien dat hulle iets bereik 
het wat die moeite werd is. 


. Werknemers sal niks doen as hulle nie ekstra daarvoor betaal word nie. 
. Werknemers se sosiale behoeftes is net so belangrik as finansiële 


behoeftes 


. Werknemers hou daarvan om alleen gelaat te word sodat hulle vir die 


baas kan wys hoe goed hulle is. 


. Werknemers sal dit eerder aan die bestuurder oorlaat om probleme op 


te los, sodat iemand anders die skuld kry as iets verkeerd loop. 


. Werknemers is mense wat raakgesien wil word. 
. Die bestuurder dink dalk dat sy werknemers nie belangrik is nie, maar 


hy sal hulle ten minste belangrik laat voel. 


. Werknemers sal self hul werk beplan en kontroleer dat dit reg gedoen 


word. 

Die bestuurder sal werkers aanmoedig om eie inisiatief aan die dag te 
1ê en toelaat dat hulle op eie houtjie met hul werk voortgaan. 
Werknemers kan nie vir hulleself dink nie weens gebrekkige 
opvoeding/opleiding/ervaring.”` 


Tradisionele Menseverhouding- Mensbenuttings- 
bestuurstyl bestuurstyl bestuurstyl 


Assessering 


LU3 


BESTUURS-, VERBRUIKERS- EN FINANSIËLE KENNIS EN 
VAARDIGHEDEDie leerder is in staat om kennis en die vermoë te 
toon om verskeie bestuurs-, verbruikers- en finansiële vaardighede toe 
te pas. 


Dit is duidelik wanneer die leerder die volgende doen: 

3.1 verduidelik die rol van beplanning, organisering leierskap en 
beheer (bv. finansiële en prosedurele kontrole) in 'n 
sakeonderneming; 


3.2 verskillende benaderings tot leierskap en bestuur bespreek; 


3.3 beskryf die belangrikheid van administrasie in die bestuur van 'n 
sakeonderneming (rekordhouding, die bewaar van dokumentasie); 


3.5 stel `n elementêre staat van netto-waarde op deur persoonlike 
rekords te gebruik. 


Memorandum 
Leierskap en bestuur 
e |eierskap en bestuur word bespreek. 
e Die inligting oor bestuurstyle stel die onderwyser in staat om hierdie 
aspekte deeglik te verduidelik. 
Aktiwiteit 2 


e Kan met bespreking en leiding die opdrag aan die leerders vergemaklik 


Tradisionele Menseverhouding- Mensbenuttings- 
bestuurstyl bestuurstyl bestuurstyl 
1 
2 
3 
A 
5 
6 
7 
8 


12 


10 


11 

MENSLIKE HULPBRONBESTUUR 


A. Die bestuur van werknemers 
1. Die pligte van die bestuurder 


Bo en behalwe sy ander bestuurstake, is die bestuurder van 'n onderneming 
veral verantwoordelik om die mense wat onder hom werk, op twee maniere 
te benut: 


e Hy moet sy ondergeskiktes so behandel dat hulle nie rede vir klagte of 
ontevredenheid het nie. 

e Hy moet sy ondergeskiktes so motiveer dat hul vermoë ten volle benut 
word. 


'n Bestuurder moet weet wat op die laer vlakke van die onderneming 
aangaan. Hy moet tyd maak om met sy werknemers te praat. Dit word ook 
rondloopbestuur genoem. 

2. Die verwagtings van die werknemer 

Die suksesvolle bestuurder moet ook weet wat die verwagtinge van sy 
personeel is, en hy moet aktiewe stappe neem om aan daardie verwagtinge 


te voldoen 


Wat is daardie verwagtinge? 


Goeie behandeling 


e Elke werker wil onder gunstige omstandighede werk. 
e Elke werker wil 'n aangename verhouding met sy baas hê. 
e Elke werker wil regverdig behandel word. 


Motivering 


e Werknemers het vyf basiese verwagtinge wat hulle sal motiveer om 
hul beste te lewer: 

e “Kom met my ooreen watter resultate ek moet behaal.” 
(Doelwitstelling) 

e “Gee my geleentheid om myself te bewys.” (Deelname en delegering) 

e “Laat weet my hoe ek vaar —- goed of sleg.” (Bestuurskontrole) 

e “Help my wanneer ek hulp nodig het, of wanneer ek swak vaar.” 
(Hantering van 'n onderpresteerder) 

e “Gee my erkenning vir my bydrae deur my dienooreenkomstiglik te 
beloon (Belonings wat motiveer) 


B. Maniere wat die bestuurder kan toepas om sy werknemers te motiveer 
1. Doelwitstelling 


Wanneer die bestuurder sekere doelwitte aan 'n werknemer stel wat hy 
moet bereik, is dit 'n ooreenkoms tussen die bestuurder en sy ondergeskikte. 


Die werknemer kan verwag dat die doelwitte realisties moet wees, met 
ander woorde dit moet haalbaar wees. 


Die bestuurder sal die doelwitte as 'n uitdaging aan die werknemer 
voorhou. 


1. Deelname en delegering 
'n Werknemer wil homself graag bewys. Hy verwelkom hulp en 
ondersteuning terwyl hy nog leer, maar daarna wil hy die geleentheid hê om 


homself te bewys. Dit kan op twee maniere geskied: 


e Deelname aan besluitneming 


Een manier om werknemers geleentheid te gee om hulleself te bewys, is om 
hulle te betrek by die besluitnemingsproses, d.w.s. om hulle te raadpleeg, 
om hulle om oplossings te vra, om hulle in te sluit by 
probleemoplossingsbesprekings. 


e Delegering van verantwoordelikheid 


'n Ander manier waarop 'n bestuurder 'n ondergeskikte geleentheid kan gee 
om homself te bewys, is om verantwoordelikheid aan hom te delegeer. 
Delegering van verantwoordelikheid is om vir 'n ondergeskikte die gesag te 
gee om sy eie oordeel te gebruik. 


1. Bestuurskontrole 


Die derde verwagting van 'n werknemer is dat hy sal ingelig word oor hoe 
hy vaar — of dit goed of sleg is. Om dit te kan doen moet die bestuurder 
doeltreffende bestuurskontrole uitvoer. 


Die doel van bestuurskontrole is om te bevestig dat die werk van 'n 
ondergeskikte aan die vereiste standaard voldoen. Daar moet ook rekord 
gehou word van die prestasie van individuele ondergeskiktes. 


1. Hantering van 'n onderpresteerder 


Die bestuurder is daar om die ondergeskikte te help, nie om hom te 
veroordeel nie. Moenie sy tekortkominge uitwys of impliseer dat die swak 
prestasie sy skuld is nie. Probeer “n oplossing vind, nie fout nie; val die 
probleem aan, nie die persoon nie. As die ondergeskikte verbeter, moet die 
verbetering met positiewe terugvoer versterk en nuwe mikpunte gestel 
word. 


1. Belonings wat motiveer 


Die laaste verwagting wat ondergeskiktes van hul bestuurders het, maar nie 
die minste nie, is om beloon te word vir hul bydrae. 


Erkenning is al wat 'n beloning die moeite werd maak. Dit is nie soseer die 
aard of die grootte van die beloning wat saak maak nie, maar dat dit gegee 


word uit erkenning vir goeie prestasie. 


Belonings speel 'n baie belangrike rol om werknemers tot hoer vlakke van 
prestasie te motiveer as dit gebruik word om prestasie te erken. Bestuurders 
wat die belonings tot hul beskikking verwaarloos, verwaarloos magtige 
instrumente — tot hul eie nadeel. 


Hierdie inligting is verwerk uit: Moll, A. (1990). Help! Ek is 'n bestuurder. 
Tafelberg-Uitgewers, Kaapstad. 


Memorandum 
Menslike Hulpbronbestuur 


e Die bestuur van werknemers word bespreek deur te verwys na die 
pligte van die bestuurder en die verwagtings van werknemers. 

e Daar word verwys na maniere wat die bestuurder kan toepas om sy 
werknemers te motiveer. 


Die kernbeginsels van 'n suksesvolle onderneming 

Module 6 
Kernbeginsels van suksesvolle besighede 
A. Kernbeginsels van suksesvolle besighede 


Die volgende beginsels (fondamente) is altyd noodsaaklik om 'n besigheid 
suksesvol te bedryf: 


1. Kennis van die produk of diens wat jy moet lewer 


Wanneer jy besluit om 'n besigheid te begin, is dit altyd voordelig om 
vertroud te wees met die tipe produk of diens wat jy wil lewer. Jy sal mense 
moet oortuig dat jou produk of diens van 'n hoë kwaliteit is en ook dat hulle 
dit werklik nodig het. 


Hoewel jy later, namate die besigheid groei, bemarkers sal aanstel om jou 
produk of diens te verkoop, bly jy die een wat hulle moet inspireer en inlig 
oor die voordele van die produk. 


Dit is eers baie later dat die produk of diens homself begin verkoop. Onthou 
ook om altyd op hoogte te bly van ander soortgelyke produkte of dienste in 
die mark, aangesien jy voortdurend jou produk moet verbeter om 
kompeterend te bly. As jy moet kies tussen twee motors en albei ewe 
aanloklik is, sal jy jou waarskynlik laat oortuig deur die verkoopsman met 
die mees uitgebreide kennis van sy produk. 


2. Kapitaal 


Geen besigheid kan bedryf word sonder kapitaal (geld) nie. Die vraag is 
altyd waar jy die kapitaal kan bekom om jou eie besigheid te begin. Hier 
speel kennis van jou produk 'n groot rol! Banke is gewoonlik bereid om 'n 
aanvanklike lening beskikbaar te stel sodat jy jou onderneming kan begin. 
Jy sal hulle egter moet oortuig dat genoeg mense in jou produk belangstel 
sodat jy gaandeweg 'n wins sal toon. Banke sal ook slegs 'n lening toestaan 
as jy bepaalde sekuriteite kan aanbied. As dinge nie verloop soos wat jy in 
jou sakeplan voorspel het nie, sal die bank sy geld wil terugkry. Indien jy 
nie self die sekuriteite kan verskaf nie, sal jy 'n vennoot moet kry om dit te 
doen. 


Baie suksesvolle besighede het hulle ontstaan te danke gehad aan twee 
stigters: een met die kennis van die produk of diens wat suksesvol sal 
verkoop, en een vennoot met bepaalde kapitaalvermoë. Moet nooit toelaat 
dat 'n gebrek aan kapitaal jou verhinder om 'n besigheid te begin nie! 


3. Fokus 


Dit neem tyd voordat 'n onderneming werklik begin om 'n wins te toon en 
deur die gemeenskap gereken word. 'n Besigheid kan selfs 'n hele paar jaar 
neem om werklike wins te begin toon. Baie entrepreneurs wat besighede 
begin het, het iewers langs die pad moed opgegee omdat die besigheid nie 
volgens hulle gou genoeg wins begin toon het nie. In baie gevalle moes 
hulle nog net 'n paar maande langer betrokke gebly het. Hulle het in der 
waarheid by die spreekwoordelike wenpaal omgedraai en moed opgegee. 
Die noodsaaklikheid van 'n goeie sakeplan moet weer eens beklemtoon 
word. Jou sakeplan dui aan wanneer die besigheid behoort wins te toon. 
Indien dit aantoon dat jy eers na drie of vier jaar 'n aantreklike wins sal 
maak, sal dit jou help om gefokus te bly op die produk of diens wat jy lewer 
deur ander oënskynlik suksesvolle besighede. Hulle verskuif dan hul 
aandag van die een tipe besigheid na die ander om na 'n paar jaar slegs te 
vind dat hulle nie van die een of ander 'n sukses kon maak nie. Bly dus 
gefokus op die produk of dienslewering wat jy gekies het. Trouens, jy moet 
jou onderneming tyd gee om homself te vestig. Bly dus lank genoeg 
gefokus op jou produk! 


1. Maak vrede met risiko's 


Suksesvolle entrepreneurs is bereid om risiko's te loop. Dit beteken dat daar 
altyd 'n kans is dat dit soms goed sal gaan met `n besigheid en dat jy soms 
moeilike tye sal beleef. Speel oop kaarte met die bank (of met die persoon 
wat die kapitaal verskaf het). Verduidelik waarom daar “n tekort aan 
kontantvloei is en waarom daar afgewyk is van die sakeplan. Aanvanklik 
kan jy dit dalk moeilik vind om rustig te gaan slaap terwyl jy weet dat jou 
besigheid moeilike tye beleef. 


Met die tyd leer 'n mens dat moeilike tye (risiko-belaaide tye) deel uitmaak 
van enige besigheid, groot of klein, en dat daar kreatiewe maniere bestaan 
om deur hierdie tye te kom. Die een goue les om te leer, is om die bank ten 
volle in te lig oor redes waarom jou besigheid swaar trek en om hulle in te 
lig oor jou planne om die probleem te oorkom. Hoe meer jy daarin slaag om 
hierdie tye met die bank as jou grootste vennoot deur te sien, hoe meer sal 
die bank jou vertrou. Later kan jy 'n groter besigheid deur dieselfde bank 
finansier, want dit is juis deur die belewing van moeilike tye in jou 
besigheid dat daar 'n besondere vertrouensverhouding tussen jou en die 
bank ontstaan. 


5. Elke kliënt is 'n spesiale kliënt 


Dis moeilik om in woorde te beskryf hoe opgewonde 'n mens word 
wanneer die eerste kliënt jou produk koop. Ons het hierdie kliënt baie 
spesiaal laat voel en kontak behou om te verneem of hy nog tevrede is met 
die produk en hoe ons hom kan ondersteun. Namate jou kliënte egter meer 
word, word dit al hoe moeiliker om almal gereeld ewe spesiaal te behandel. 
In hierdie verband wil ek aanbeveel dat enige entrepreneur die vaardigheid 
moet aanleer om treffende briewe te kan formuleer. Ondervinding het geleer 
dat kliënte positief geinspireer word as hulle gereeld inligting deur middel 
van korrespondensie ontvang. 


Luister altyd met noukeurige aandag na positiewe en negatiewe kritiek deur 
jou kliënte. Kliënte wil in die meeste gevalle sien dat jy bereidwillig is om 
na hulle behoeftes om te sien. In die meeste gevalle kan jy ongelukkige 
kliënte met goeie en eerlike kommunikasie tevrede stel. Leer ook van kleins 
af om negatiewe kritiek te verwerk. 


6. Bestuur jou kontantvloei 


Baie ondernemings toon oor die mediumtermyn (een jaar) 'n potensiële 
wins, maar vind soms dat daar in sekere maande te min geld is om al die 
uitgawes te delg. Hier geld veral twee goue reëls: pas goeie 
debiteurekontrole toe, en betaal die groot uitgawes eers as genoeg kliënte 
hul rekenings betaal het. Miskien is die woord debiteurekontrole vir julle 
vreemd. Debiteure is mense wat aan julle geld verskuldig is. Hulle is 
veronderstel om op 'n maandelikse basis 'n faktuur (rekeningstaat) te 
ontvang. Debiteurekontrole beteken dat iemand in die onderneming moet 
toesien dat hulle wel hul rekenings betaal. 'n Vriendelike telefoonoproep of 
briefie ter herinnering slaag in die meeste gevalle daarin om gelde wat 
agterstallig is in te vorder. 


7. Skep stelsels wat werk 


Jy sal gou agterkom dat suksesvolle besigheidsbestuur jou uitdaag om 
gereeld goeie besluite te neem. 'n Mens het egter bestuursinformasie nodig 
om goeie besluite te neem. Informasie wat hier ter sprake is, is 
byvoorbeeld: 


e Hoeveel kliënte het ons onderneming? 

e Hoe lyk die geografiese verspreiding van ons kliënte, met ander 
woorde, hoeveel van hulle is naby ons onderneming, en hoeveel kom 
van ver? 

e Watter uitgawes het ons hierdie maand gehad? 


e Hoeveel geld het ons nodig om al ons uitgawes te betaal sodat ons nog 
kapitaal in reserwe ook kan hou? 

e Watter maande moet ons BTW betaal, en indien al ons debiteure hulle 
rekenings vereffen en ons al ons uitgawes delg, hoeveel BTW moet 
ons aan die Ontvanger van Inkomste oorbetaal? (In graad 8 gaan ons 
aandag skenk aan BTW- berekenings). 

e Groei my onderneming nog? 

e s daar enige ontevrede kliënte? 


Assessering 


LU3 


BESTUURS-, VERBRUIKERS- EN FINANSIËLE KENNIS EN 
VAARDIGHEDEDie leerder is in staat om kennis en die vermoë te 
toon om verskeie bestuurs-, verbruikers- en finansiële vaardighede toe 
te pas. 


Dit is duidelik wanneer die leerder die volgende doen: 


3.1 verduidelik die rol van beplanning, organisering leierskap en 
beheer (bv. finansiële en prosedurele kontrole) in 'n 
sakeonderneming; 


3.2 verskillende benaderings tot leierskap en bestuur bespreek; 


3.3 beskryf die belangrikheid van administrasie in die bestuur van 'n 
sakeonderneming (rekordhouding, die bewaar van dokumentasie); 


3.5 stel `n elementêre staat van netto-waarde op deur persoonlike 
rekords te gebruik. 


Memorandum 
Kernbeginsel van suksesvolle besighede 


e Die doel is om die leerder te voorsien van genoegsame kennis ten 
einde die kernbeginsels van suksesvolle besighede beter te begryp. U 
Sou opmerk dat daar geen opdrag is om hierdie kennis te assesseer nie. 
Gevolglik word daar voorgestel dat die opvoeder 'n leergesprek met 
die leerders moet voer waartydens bepaalde vrae aan hulle gestel word. 


Die eienskappe van 'n suksesvolle entrepreneur 

EKONOMIESE EN BESTUURSWETENSKAPPE 

Graad 7 

DIE SUKSESVOLLE ENTREPRENEUR 

Module 7 

DIE EIENSKAPPE VAN 'N SUKSESVOLLE ENTREPRENEUR 
Module 1: 

Om te bepaal of jy die eienskappe van 'n entrepreneur het 

[LU 4.1] 

Is ek 'n entrepreneur? 


1. Reageer so eerlik as moontlik op die volgende stellings: 


JA 
Ek is hardwerkend. 
Ek werk volgens 'n duidelike sisteem. 
Ek hou daarvan om met mense te werk. 
Mense hou daarvan om saam met my te werk. 


Mense vertrou my. 


NEE 


Ek kommunikeer goed met mense. 
Ek hou daarvan om dinge te waag. 
Ek is kreatief en vol nuwe idees. 
Ek leer graag uit my foute. 

Ek het baie selfvertroue. 


Ek funksioneer graag onafhanklik. 


JA 
Ek gooi nie maklik tou op nie. 
Ek kan aanpas by verandering. 
Ek voltooi dit waarmee ek begin het. 
Ek is entoesiasties oor dit wat ek beplan. 
Ek kan druk goed hanteer. 
Ek hou daarvan om probleme op te los. 
Ek is produktief. 


Persoonlike werkbevrediging is net so belangrik as 
om geld te maak. 


Ek kan goed met geld werk. 


NEE 


Ek kan ander motiveer om hul beste te doen. 


Hierdie is 'n stel eienskappe waaroor 'n entrepreneur moet beskik. Waar jy 
JA geantwoord het, beskik jy reeds oor die nodige karaktereienskappe van 
'n entrepreneur. Waar jy egter NEE geantwoord het, sal jy moet werk ten 
einde 'n suksesvolle bedryf te verseker. 


2. Deur deeglike navorsing wat in sekere lande oor die wêreld deur 
bestuurspanne geloods is, is tien kerneienskappe geidentifiseer wat 
suksesvolle entrepreneurs van minder suksesvolle entrepreneurs geskei het. 
Hulle is die volgende: 


a) Soek geleenthede: 


'n Suksesvolle entrepreneur soek voortdurend nuwe besigheidsgeleenthede 
en benut dit. Hy of sy gryp ook geleenthede aan om finansiering, toerusting, 
'n personeel, werkspasie, ens. te bekom. 


b) Deursettingsvermoë: 

Beproef verskeie strategieë ten einde struikelblokke te oorwin. 

Sal persoonlike opofferings maak om 'n taak te voltooi. 

c) Toewyding: 

Aanvaar volle verantwoordelikheid vir enige probleme wat mag opduik. 


Is bereid om saam met werknemers in te val ten einde 'n taak betyds te 
voltooi. 


d) Vereis kwaliteit en effektiwiteit: 
Streef daarna om dinge sê te doen dat dit alle vorige standaarde oortref. 
Waag kanse: 


Is bereid om berekende kanse te waag. 


Toon “n voorkeur vir situasies waarin daar 'n mate van waagmoed betrokke 
is. 


Doelstelling: 

Stel duidelike spesifieke korttermyndoelwitte. 

Stel duidelike langtermyndoelwitte. 

Sistematiese beplanning en kontrole: 

Ontwikkel en gebruik logiese stap-vir-stap planne om doelwitte te bereik. 
Ondersoek en evalueer voortdurend alternatiewe. 


Kontroleer vordering en skakel oor na alternatiewe strategieë om die doel te 
bereik. 


Soek informasie: 


Hy of sy soek voortdurend nuwe inligting oor kliënte, verskaffers en/of 
mededingers. 


Gebruik kontakte of inligtingsnetwerke ten einde belangrike inligting te 
bekom. 


Oortuiging: 

Maak gebruik van doelbewuste strategieë om ander te oortuig. 
Selfvertroue: 

Glo sterk in eie vermoëns. 

Erken eie vermoëns om sekere moeilike take suksesvol te voltooi. 


3. Hier volg nou 'n uittreksel uit ene mnr. Chin se suksesverhaal. 


Bestudeer dit en kyk dan of jy van die bogenoemde eienskappe in mnr. 
Chin se lewensbeskouing kan identifiseer: 


Mnr. Chin — Die storie van 'n Entrepreneur 


Toe mnr. Sophonpanich op Vrydag 24 Junie 1910 op Wa Sai in Thailand 
gebore is, was dit nogal moeilik om te dink dat hy een van die rykste mense 
in Asië en die simbool van die Thaise bankwese vir 'n hele geslag lank sou 
word. Die naam, mnr. Chin, kom van die laaste vier letters van 
Sophonpanich. 


Mnr. Chin is arm gebore as die seun van 'n klerk by 'n saagmeule. Op 5- 
jarige ouderdom is hy uit Thailand weg, waarna hy 12 jaar as jong seun in 
die armoedige Chua Toa Distrik in China deurgebring het. Daar was nooit 
genoeg kos vir hom en sy vier susters nie. Hy het slegs vier of vyf jaar lank 
skool gegaan en buitendien moes hy die helfte van daardie tyd in die 
landerye werk. Wanneer dit gereën het, is hy uit die klaskamer geroep om 
die sagte grond om te spit. 


Op hierdie nederige wyse het hy grootgeword en uiteindelik die eretitel van 
“Reus van die Thaise Finansies” verwerf, nadat hy die Bangkok Bank 
opgebou het tot die belangrikste finansiële instelling wat 'n 30 % 
markaandeel in die algehele bankstelsel in Thailand gehad het. 


Hoe het hy dit reggekry? 


Mnr. Chin was sy hele lewe lank 'n presteerder. In alles wat hy gedoen het, 
het hy nie net sy bes probeer nie, maar om die beste te wees. Hy was altyd 
besig om te probeer vasstel hoe hy sy werk beter as enigiemand anders kon 
doen. Dit het gemaak dat hy uitstekend in elke taak presteer het. Hy het dus 
sy staal reeds op 'n baie vroeë leeftyd getoon. 


As 15-jarige het hy as 'n vakleerling by 'n apteek in `n Chinese dorpie 
gewerk. Hy het die name van al die soorte medisyne in die apteek uit sy kop 
geleer, sodat die eienaar hom probeer oorreed het om 'n geneesheer te 
word. Hy het egter verkies om verder te studeer. Met sy terugkeer na 
Thailand op 17-jarige ouderdom het hy as kok by 'n houthandelaar in Yosse 
gaan werk. 


Daarna het hy 'n kontrakarbeider geword wat die winkel moes skoonmaak, 
hout op perdekarre moes laai vir kliënte, en die winkeleienaar moes help. 
Terwyl hy by die winkel werksaam was, het hy briewe aan sy familie in 
China geskryf. Toe sy werkgewer sy mooi handskrif sien, het hulle hom tot 
klerk bevorder. Dit was waarskynlik gedurende hierdie tyd dat hy sy skerp 
geheue ontwikkel het wat later een van sy grootste bates in die bankwese 
sou word. Wanneer hy hout verkoop het, moes hy die mate van al die 
verskillende soorte hout vir elke kliënt bereken en die berekeninge moes uit 
die hoof gedoen word! 


Hy was 'n beskeie man wat nie van oormatige verbruik gehou het nie en 
dinge gewoonlik op die langtermyn beskou het. Hy het die geld wat hy uit 
'n gesamentlike spaarpot verkry het, belê. Dit het hom in staat gestel om sy 
eie boekwinkel in Pattanakorn te open. Baie jongmans van daardie tyd sou 
die geld op plesier verkwis het. Mnr. Chin was ambisieus, sy oë altyd op die 
toekoms gerig. Sy klein sakeonderneming het gegroei totdat dit die grooste 
in Thailand se afdelingswinkelbedryf was. Sy vierverdiepinggebou het 'n 
groot verskeidenheid produkte gebied (van skryfbehoeftes tot 
boumateriaal), en op elke verdieping is verskillende soorte items verkoop. 


Die groei van die Bangkok Bank is 'n monument vir mnr. Chin se 
entrepreneurskap. Toe die Tweede Wêreldoorlog eindig, was hy 'n naiewe 
jongman. Hy het betrokke geraak in die stigting van die bank as gevolg van 
'n terloopse gesprek tussen hom en 'n paar goeie vriende. Aanvanklik het 
hy gedink hoeveel pret dit sal wees om 'n bankier te word, met baie geld 
om te spandeer. Die groei van die Bangkok Bank tot die reus wat dit vandag 
is, kan egter nie juis pret genoem word nie. Die eerste jare was maar 
moeilik en die suksesse wat bereik is, kan nie net aan geluk toegeskryf 
word nie. Mnr. Chin se vaardigheid, energie en visie het die bank se verhaal 
so besonders gemaak. 


Met die beëindiging van die Tweede Wêreldoorlog het mnr. Chin besef dat 
daar uitstekende besigheidsgeleenthede was. Hy het Thailand se eerste 
finansieringsmaatskappy, die Asia Trust Company Limited, gestig. Dit het 
hoofsaaklik in buitelandse valuta (buitelandse betaalmiddele) handel 

gedryf. Sommer gou het dit Thailand se invloedrykste en betroubaarste bron 
van aktiwiteite in buitelandse valuta geword. Mnr. Chin moes baie hard 


werk en douvoordag opstaan om te sien wat die internasionale wisselkoerse 
is sodat hy die dag se kwotasies kon vertoon voordat die sakemanne by die 
werk opdaag. In 'n ommesientjie was hy bekend as die beste plaaslike 
handelaar in buitelandse valuta. As iemand hom sou sê wat die koerse vir 
die pond, die dollar of die baht (die Thaise geldeenheid) is, sou hy 
onmiddellik, sonder om 'n sakrekenaar te gebruik, 'n kwotasie daarvoor 
gee. 


Mnr. Chin se Asia Trust Company het aanvanklik gedien as agent vir 
Bangkok Bank, wat oorspronklik hoofsaaklik met Hong Kong en Singapoer 
sake gedoen het in valutahandel. Die bank het later kontantvloeiprobleme 
ondervind as gevolg van oorinvestering (te veel beleggings) in eiendomme. 
Mnr. Chin, wat 'n aandeelhouer in die bank was, is versoek om die bestuur 
van die bank oor te neem. Hy het dadelik 'n span deskundiges van sy Asia 
Trust Company gestuur om die bank te red. Hy het sy baie 
besigheidskontakpersone en —verbindings gebruik om groot transaksies te 
doen in internasionale sake, geldeenhede en lenings. Intussen het hy ook 'n 
vertroueling, mnr. Rojanasthien, aangestel om die bank se interne 
bestuurstelsel reg te ruk. Mnr. Rojanasthien het behoorlike bestuurs- en 
rekenkundige beginsels toegepas om die bank se kontantvloeiprobleme op 
te los. 


Onder mnr. Chin se bekwame leiding het die bank vinnig ontwikkel tot die 
beste plaaslike bank teen 1970. Selfs vandag nog is dit 'n leidende 
internasionale bank. 


Mnr. Chin was baie lief vir sy land. Hy het die Bangkok Bank se groei 
beskou as 'n belangrike bydraer tot die groei in die Thaise ekonomie. 


Hy het al die inligting gebruik wat na sy mening tot voordeel van die bank 
kon wees en het graag boeke gelees wat hom in sy daaglikse werk kon help. 
Hy het elke dag begin deur in sy kantoor die daaglikse verslae te lees en 
dokumente wat hy wou sien aan te vra. Hoewel hy 'n ervare bankier was, 
was hy ontvanklik vir nuwe idees, want hy was vasbeslote om die groei in 
Bangkok Bank vol te hou. In 1978 — 79 het hy die ingebruikneming van 
nuwe tegnologie en elektroniese bankbesigheid ondersteun, asook die 
invoer van nuwe bestuurskonsepte soos doelwitbestuur en om werknemers 
toe te laat om aandele in die bank te besit. 


Mnr. Chin was 'n doeltreffende administrateur. Hy kon maklik 'n saak 
waaroor ure gedebatteer is, eenkant toe skuif en sy aandag aan 'n nuwe saak 
wy sonder om sake te verwar of af te skeep. 


Van probleme en struikelblokke het hy geleenthede en suksesse gemaak. Sy 
vermoë in hierdie opsig is dramaties bewys toe hy in 1958, na politieke 
onrus in Thailand, na Hong Kong moes vlug. Hy is as 'n ekonomiese 
misdadiger bestempel. Sy pogings om die bank vanuit die buiteland te 
bestuur, was vrugteloos. Dus het hy besluit om 'n nuwe lewe te begin. Hy 
het 'n florerende handelsaak in rys begin — 'n besigheid wat vandag nog 
groei. Ook het hy Bangkok Bank se netwerk oorsee uitgebrei. Die bank het 
reeds vroeër (in 1954) twee takke in Hong Kong en Tokio geopen. 
Gedurende sy ballingskap het hy 'n verdere vier takke geopen — drie in 
Viëtnam en een in 'Taipei. 


Een van mnr. Chin se belangrikste sukses-eienskappe was sy vermoë om 
oor die jare besigheidskontakte te ontwikkel en uit te bou. Sulke kontakte 
met sakemanne en hooggeplaaste regeringsamptenare het dikwels die 
bereiking van sy besigheidsdoelwitte vergemaklik. 


In sy tyd was dit moeilik om terselfdertyd 'n goeie bankier sowel as 'n 
goeie handelaar te wees, maar hy het baie goed gevaar op beide terreine, 
aangesien hy goeie verhoudings met beide leier-sakemanne en Thai- 
regeringsamptenare gehad het. Hy het saam met hulle grootgeword en hulle 
het mekaar goed verstaan. 


Hy het hard gewerk en hy het sy werknemers hard laat werk. Vir hom was 
groei die belangrikste en hy was vasbeslote om die guns te wen van diegene 
in die bankwese wat van hom ontslae wou raak. Aan die begin kon hy en sy 
werknemers vir baie maande nie verlof neem nie. Hulle het lang ure 
gewerk, insluitende Saterdae en Sondae, om in die kliënte se behoeftes te 
voorsien. 


Anders as baie selfgemaakte sakemanne, het mnr. Chin feitlik geen vyande 
gehad nie. Daar was nie eintlik mense wat nie van hom gehou het nie. Hy 
het niemand uitgebuit of misbruik nie. Wanneer ander mense hom uitgebuit 
het, het hy gewoonlik die saak opgelos deur of te verkoop of die ander se 
besigheid uit te koop. Hy het geglo dat as iemand sy vyand was, hy moes 


wen, maar nie deur die persoon te “verslaan” of seer te maak nie, maar deur 
te glo dat daardie persoon eintlik sy vriend is. 


Dit was mnr. Chin se benadering tot die lewe, besigheid en mense. 
Vertaal uit : The Nation, Bangkok, Januarie 1988 

Aktiwiteit 2: 

Om te bepaal of 'n persoon sekere entrepreneurseienskappe het 
[LU 4.1] 


Openbaar mnr. Chin enige van die eienskappe soos by (b) op p. 2 en 3 
vermeld? 


JA NEE 
T Soek geleenthede 
2; Deursettingsvermoë 
3. Toewyding 
d. Vereis kwaliteit en effektiwiteit 
5; Waag kanse 
6. Doelstellings 
7. Sistematiese beplanning en kontrole 


8. Soek informasie 


9. Oortuiging 


10. Selfvertroue 


4. Watter eienskappe kan maak dat jy 'n onsuksesvolle entrepreneur is? 


Die belangrikste dryfkrag agter enige suksesvolle entrepreneur is sy 
gesindheid en motivering — daardie innerlike eienskappe wat dikwels nie 
deur enige vorm van opleiding ingeoefen kan word nie. Onthou, alle 
entrepreneurs beskik nie oor alle nodige eienskappe nie en goeie eienskappe 
wat te ver gevoer word, kan, aan die ander kant, 'n baie negatiewe 
uitwerking op die bedryf hê. Dit is byvoorbeeld nooit goed om té veel 
selfvertroue te hê nie. Dit kan lei tot 'n grootheidswaan wat kan veroorsaak 
dat die entrepreneur nooit die gevaarligte in sy onderneming raaksien nie. 


Hier volg 'n paar gebreke of leemtes waarvoor enige entrepreneur op die 
uitkyk moet wees: 


Stel onrealistiese eise 


Entrepreneurs is dikwels baie haastig om sukses te behaal/geld te maak. 
Hulle wil hul doelwitte baie vinnig bereik en in die proses onderskat hulle 
dikwels die tyd en insette wat werklik nodig is om die besigheid te laat 
slaag. 


Hou idees en suksesresepte vir hulself 


Hulle wil alles dikwels op eie krag aanpak en versuim om die hulp van 
ander in te roep. So word daar dan kardinale foute begaan. 


Te veel onderbrekings 


Omdat entrepreneurs so gretig is om alles te doen, laat hulle dikwels toe dat 
daar te veel onderbrekings is wat inmeng met die sukses van die besigheid. 
Byvoorbeeld: Hy of sy wil graag alle telefoonoproepe beantwoord en alle 
besoekers aan die besigheid self te woord staan sonder enige afsprake. 


Werk sonder 'n plan 


Baie entrepreneurs berei 'n deeglike plan voor vir die begin van hul nuwe 
besigheid, en daarna kyk hulle nooit weer daarna nie. Hulle voel hulle is 
slim genoeg om die besigheid volgens instink te bestuur. 


Laat na om “huiswerk?” te doen 
Entrepreneurs is dikwels so haastig om 'n besigheid te begin of uit te brei 
dat hulle nalaat om voldoende marknavorsing te doen en vas te stel hoe 


sterk die kompetisie is. Is daar mense wat hul spesifieke dienste en/of 
produkte wil koop? 


Nie bereid om alles te gee nie 


Harde werk en toewyding is 'n voorvereiste vir 'n suksesvolle besigheid oor 
die lang termyn. Persoonlike opoffering tot voordeel van die onderneming 
speel 'n uiters belangrike rol. 


5. 'n Suksesvolle entrepreneur moet bereid wees om sy moue op te rol: 


Ja, as jy sukses wil smaak, moet jy bereid wees om jou besigheid te “eet en 
te slaap”. 


Assessering 


LU 4 
ENTREPRENEURSKENNIS EN -VAARDIGHEDEDie leerder is in 
staat om entrepreneurskennis, -vaardighede en —houdings te 


ontwikkel. 


Dit is duidelik wanneer die leerder die volgende doen: 


4.1 vergelyk noodsaaklike eienskappe en vaardighede wat nodig is om 
'n entrepreneur te wees uit twee eenvoudige gevallestudies van 
entrepreneurs in eie gemeenskap. 


Memorandum 
Aktiwiteit 1 


Ondersoek die eienskappe van 'n suksesvolle entrepreneur aan die hand van 
'n geskikte voorbeeld en doen dan selfondersoek om eie vaardighede en 
leemtes te bepaal. 


Wat is 'n mark? 


EKONOMIESE EN BESTUURSWETENSKAPPE 


Graad 7 


DIE SUKSESVOLLE ENTREPRENEUR 


Module 8 


WAT IS 'N MARK? 


n Werknemer bevraagteken dit wat reeds 


in 'n onderneming bestaan.” 


“'n Entrepreneur bevraagteken die redes waarom 
sekere verskynsels nog nie in 'n onderneming 


teenwoordig is nie.” 


Wat is 'n mark? 


Produkte en dienste word gekoop en verkoop by 'n “mark”. Die meeste 
mense dink aan 'n mark as “n informele inkopie- “sentrum” waar jy vrugte, 
groente en handgemaakte artikels kan koop. Maar 'n “mark” is nie 
noodwendig 'n vaste plek nie. Wanneer daar kontak of kommunikasie 
tussen kopers en verkopers is, is daar 'n mark. Hierdie kontak hoef nie 
noodwendig tussen twee persone te wees nie. Dit kan deur middel van 'n 
telefoon, rekenaar of selfs 'n koerantadvertensie wees. 


Die woord “mark” word ook gebruik om te verwys na 'n groep kopers. 
Byvoorbeeld: die mark vir skoolklere is skoolkinders en hul ouers. 


1. Verskillende tipes markte 


Verbruikers koop goedere en dienste van vervaardigers op die goedere- 
en dienstemark. 


Vervaardigers koop weer die vier faktore van produksie (grond, 
kapitaal, arbeid en entrepreneursvaardighede) van die faktoremark. 
Hierdie vier faktore is nodig om goedere en dienste te produseer. 


e BESIGHEDE (vervaardigers) 

e FAKTORE-MARK 

e GOEDERE & DIENSTEMARK 
e HUISHOUDINGS (verbruikers) 


Aktiwiteit 1: 


Om afleidings te maak oor die interaksie tussen koper en 
verkoper 


[LU 4.1] 
2. Bestudeer die volgende voorstelling en: 


a. probeer om ses voorbeelde van kontak tussen koper en verkoper te kry; 

b. kyk of jy enige produkte/dienste kan identifiseer wat op die 
faktoremark verkoop word. 

Cc. Hou groepbesprekings oor die verskillende tipes markte waar 
vervaardigers die vier faktore van vervaardiging sal aankoop. 


Assessering 


LU4 

ENTREPRENEURSKENNIS EN -VAARDIGHEDEDie leerder is in 
staat om entrepreneurskennis, -vaardighede en —houdings te 
ontwikkel. 

Dit is duidelik wanneer die leerder die volgende doen: 

4.1 vergelyk noodsaaklike eienskappe en vaardighede wat nodig is om 
'n entrepreneur te wees uit twee eenvoudige gevallestudies van 
entrepreneurs in eie gemeenskap. 


Memorandum 


Maak kennis met die twee hooftipes markte en plaas die konsepte binne die 
regte perspektief met behulp van toepaslike voorbeelde. 


Die prysfaktor 

EKONOMIESE EN BESTUURSWETENSKAPPE 
Graad 7 

DIE SUKSESVOLLE ENTREPRENEUR 

Module 9 

DIE PRYSFAKTOR 


Die prysfaktor 


Die prys van goedere/dienste word deur die vervaardigers (verkopers) en 
die verbruikers (kopers) vasgestel. Die prys word beinvloed deur aanbod 
(die beskikbaarheid van 'n produk/diens) en aanvraag (die hoeveelheid 
mense wat dit wil hê en daarvoor kan betaal). 


1. Aanvraag 


Wanneer kliënte 'n produk wil hê en bereid is om daarvoor te betaal, sê ons 
daar is 'n aanvraag vir die spesifieke produk. Voordat 'n vervaardiger “n 
produk kan verkoop, moet daar eers 'n aanvraag daarvoor wees. Aanvraag 
gaan nie net oor die behoefte om 'n produk of diens te hê nie, dit gaan ook 
oor die bereidwilligheid en vermoë om daarvoor te betaal teen die prys wat 
daarvoor gevra word. 


DANIE SE DRUIWEKONFYT 


Danie en sy ma besluit om ekstra geld te verdien deur tuisgemaakte 
druiwekonfyt by die plaaslike handwerkmark te verkoop. Mev. Diedericks 
koop die bestanddele en kook die konfyt. Danie help sy ma om dit in 
flessies te verseël en dan verkoop hulle dit op Saterdagoggende by die 
mark. 


Voordat hulle begin het om baie konfyt te kook, wou hulle die mark eers 
toets om te kyk of die mense daarin sal belangstel. Mev. Diedericks kook 
toe net “n paar flessies en vra hulle vriende en bure of hulle belangstel om 
dit te koop en wat hulle bereid is om daarvoor te betaal. Elkeen kon eers 'n 
bietjie van die konfyt proe, voordat hulle besluit het. 


Danie het die verkope soos volg op 'n tabel aangeteken: 


Prys per fles Aantal flesse aangevra (verkoop) 
R6,00 5 

R5,00 9 

R4,00 16 

R3,00 24 


Hy het dit ook op 'n grafiek aangeteken om die aanvraag teen verskillende 
pryse aan te dui: 


R6 


RS Dit is die aanvraagkurwe 


R4 


os - 


R3 


5 9 16 24 
Aantal flesse 


Die lyn op die grafiek dui aan hoe die verandering in prys 'n verandering in 
die aanvraag bewerkstellig. Dit word die aanvraagkurwe genoem. Dit 
spesifiseer die hoeveelheid van 'n produk soos dit teen 'n spesifieke prys 
aangevra word. 


Aktiwiteit 1: 
Om die invloed van prys op die produk te bepaal 


[LU 1.4] 
Bestudeer Danie se grafiek noukeurig en beantwoord die volgende vrae: 


e Watter uitwerking het die prys van die konfyt op die aanvraag vir die 
konfyt gehad? 


e oo Ishierdie verskynsel waar vir alle produkte? 


e Kan jy aan enige produk dink waar die prys glad nie die aanvraag 
beinvloed nie? 


NIEMAND WOU DIE KONFYT KOOP TEEN MEER AS R6,00 PER 
FLESSIE NIE. 


2. Aanbod 


Verkopers voorsien die mark van goedere en dienste: Die aanbod van iets 
is die hoeveelheid daarvan wat beskikbaar is om te koop. Die 
vervaardigers of verkopers wat goedere aanbied, wil soveel as moontlik 
daarvan teen die hoogste moontlike prys verkoop. Hulle wil soveel wins as 
moontlik maak. 


DANIE SE DRUIWEKONFYT (vervolg) 


Danie en sy ma het uitgewerk dat hulle nie meer as 100 flessies konfyt per 
week kan maak en stoor nie. 


Hulle sal graag al die konfyt teen R6,00 per fles wil verkoop, maar hulle 
weet dat nie almal bereid sal wees om R6,00 daarvoor te betaal nie. Indien 
hulle die prys R3,00 per fles moet maak, is hulle weer nie bereid om meer 
as 25 flessies daarteen te verkoop nie. Die res sal hulle dan stoor en dit later 
teen 'n hoër prys verkoop. 


Danie het weer “n tabel opgetel om aan te dui hoeveel flessies hulle bereid 
is om teen spesifieke pryse te verkoop. 


Prys per fles Aantal flesse wat hulle daarteen sal verkoop 
R6,00 100 

R5,00 75 

R4,00 50 

R3,00 25 


Die aanbodkurwe lyk dan soos volg: 


R6 


R5 
P 
r 
y R4 
s —— Dit is die aanbodkurwe 

R3 

25 50 75 100 
Aantal flesse 

3. Markprys 


Voordat goedere of dienste gekoop of verkoop kan word, moet beide 
verkoper en koper ooreenstem oor die prys wat betaal moet word. Pryse 
word gewoonlik vasgestel deur die vervaardigers of verkopers. Die 
verbruiker kan besluit of hy of sy bereid is om dit te koop teen daardie prys 
of nie. In sommige markte onderhandel kopers en verkopers met mekaar 
totdat hulle 'n punt bereik het waar albei tevrede is met die prys. 


Miskien illustreer die samestelling van aanvraag- en aanbodkurwe hierdie 
verskynsel die beste. 


Onthou: 


e Verkopers wil soveel as moontlik verkoop teen die hoogste prys. 
e Kopers wil soveel as moontlik koop teen die laagste prys. 


Êrens moet hulle mekaar ontmoet! 


R6 
aanvraag 


R5 


markprys 
R4 


os — 7 


R3 


25 50 75 100 
Aantal flesse 


Aanbod en aanvraag ontmoet by die prys waar die hoeveelheid wat 
aangevra word dieselfde is as die hoeveelheid wat aangebied word. 


Aktiwiteit 2: 
Om die kwessie van aanvraag en aanbod te bespreek 


[LU 1.3] 
a. Groepbespreking: Wie vind die meeste baat as die prys hoër is as 
markprys en wie vind die meeste baat as die prys laer is as markprys? 


b. Kan jy aan redes dink waarom 'n produk minder/meer as die markprys 
sal kos? 


Assessering 


Leeruitkomstes(LUSs) 


LUI 
DIE EKONOMIESE KRINGLOOPDie leerder is in staat om kennis 
en begrip van die ekonomiese kringloop binne die konteks van “die 


ekonomiese probleem” te toon. 


Assesseringstandaarde(ASe) 


Dit is duidelik wanneer die leerder die volgende doen: 

1.3 die begrippe “vrye” en “ekonomiese” (skaars) goedere, en die 

invloed van vraag en aanbod op markpryse verduidelik; 
Memorandum 


e Na die bestudering van werklike voorbeelde, word die interaksie 
tussen aanvraag en aanbod duidelik. 


Verbruikersregte tussen koper en verkoper en die verantwoordelikhede van 
die staat 

VERBRUIKERSREGTE EN DIE 
VERANTWOORDELIKHEID VAN DIE STAAT 


Verbruikersregte tussen verbruiker en produsent 


Elke keer wat goedere of dienste van hande verwissel (verkoop word), is 
daar 'n ooreenkoms wat tussen die verkoper en koper aangegaan word. Die 
koper onderneem om die gevraagde prys te betaal en die verkoper 
onderneem om die goedere/dienste teen daardie prys te lewer. Volgens 
hierdie koper-verkoper-kontrak kan die koper op die volgende regte 
aanspraak maak: 


e Indien die goedere gevare inhou, moet 'n waarskuwing daarop 
aangebring word; 

e die goedere moet van 'n redelike kwaliteit wees en nie beskadig wees 
nie; 

e die goedere mag nie tweedehands wees nie (tensy so geadverteer); en 


die goedere moet voorsien wees van die nodige, duidelik verstaanbare 
instruksies. 


Ons verwag tog van mense om eerlik, regverdig en betroubaar in alle 
onderhandelings te wees. Sekere beginsels vorm die grondslag van goeie 
besigheid en word besigheidsetiek genoem. 


Beide die koper en verkoper het die reg om van die ander party te verwag 
om eties korrek op te tree. Die verkoper het die reg om te verwag dat hy 
goed betaal sal word vir sy produkte/dienste, terwyl die koper die reg het 
om te verwag dat die verkoper hom nie sal probeer mislei nie. 


Dan is daar ook 'n liggaam in S.A., die Suid-Afrikaanse Verbruikersraad, 
waar alle ontevrede partye hulle lot kan bekla. 


JOHAN KOOP SY EERSTE MOTORFIETS 


Johan Coetzee is 16 en met sy koerantgeld koop hy vir hom sy eie 
motorfiets. Na vyf dae kom hy agter dat die motorfiets se masjien baie 
warm word. Die volgende dag raak die masjien heeltemal onklaar. Baie 
ontevrede neem hy die motorfiets terug na die handelaar en verduidelik die 
situasie. 


Na “n kort gesprek besef die handelaar dat Johan slegs skoon brandstof in 
die tweeslagmasjien gegooi het, wat gelei het tot erge wrywing en 
oorverhitting. Hy verwys Johan vriendelik na die waarskuwing wat in groot 
letters op die brandstoftenk van die motorfiets aangebring is. Dit stipuleer 
dat daar ook 'n blikkie tweeslagolie met elke brandstofhervulling in die 
tenk gegooi moet word - iets wat Johan nooit gedoen het nie. 


Aktiwiteit 1: 


Om te besluit of persone se optrede korrek was 


[LU 1.4.1] 


Dink jy die handelaar moes met die verkope reeds aan Johan die 
brandstofmengsel van die masjien verduidelik het? Waarom? 


e Dink jy Johan is deur die handelaar mislei? 


e Wat dink jy staan Johan nou te doen? 
e Hoe sou jy nou opgetree het, indien jy die handelaar was? 


Op Vrydag is dit die intermediëre fase se markdag vir kwartaal twee. Mev. 
Heunis bedryf die skool se snoepwinkel in 'n privaat hoedanigheid. 


Aktiwiteit 2: 


Om te bepaal of die ekonomiese regte van “n produsent gerespekteer 
word 


[LU 1.4.1] 
Bespreek die volgende in jul groepe: 


e Mag die leerders mev. Heunis versoek om haar snoepwinkel op 
daardie dag te sluit? 

e Wat kan die verkopers by die markdag doen om die kliënt na hulle 
stalletjies, eerder as na die snoepwinkel, te lok? 

e Watter etiese beginsels behoort deur beide die snoepwinkeleienaar en 
die markdagverkopers toegepas te word? 

e Skryf 'n kort verslag oor hoe jy dink alle betrokke partye die situasie 
behoort te hanteer sodat almal voordeel sal trek daaruit. 


Die verantwoordelikhede van die staat 
teenoor die sakewêreld 


Die ekonomiese funksies van die staat is om doeltreffendheid, 
onpartydigheid en stabiliteit tebevorder. 


1. Doeltreffendheid 


Die staat moet verseker dat sekere ondernemings nie die monopolie of 
alleenreg besit om sekere dienste te lewer nie want sodanige ondernemings 
kan dan die pryse van hul goedere of dienste hoog hou omdat daar geen 
kompetisie is nie. 


Sommige maatskappye besoedel die lug en water en begrawe skadelike 
afval in die grond. Die regering kan deur regulasies ingryp en maatskappye 
verplig om iets aan die saak te doen. 


2. Onpartydigheid (regverdigheid) 


Dit is vir die regering onaanvaarbaar dat slegs sekere mense groot salarisse 
verdien en welvarend is. 


e Die regering kan aan die arm mense (laer inkomstegroepe) sekere 
subsidies t.o.v. behuising, mediese sorg, versorging van bejaardes, ens. 
verskaf sodat hulle ook hierdie dienste kan bekostig. 

e Dit is egter baie moeilik om armoede heeltemal uit te wis, maar deur 
inkomste en welvaart te belas, kan armoede in 'n groot mate verlig 
word. 


3. Stabiliteit 


Die regering is hoofsaaklik verantwoordelik vir ekonomiese stabiliteit en 
ekonomiese groei. Die volgende probleme kan deur die regering 
aangespreek word: 


e Inflasie 
e Werkloosheid 
e 'n Lae groeikoers 


Dit kan gedoen word deur: 


e rentekoerse te bepaal 
e die belastings te hef 
e staatsbesteding te beheer 


Assessering 


Leeruitkomstes(l Us) 


LUI 
DIE EKONOMIESE KRINGLOOPDie leerder is in staat om kennis 
en begrip van die ekonomiese kringloop binne die konteks van “die 


ekonomiese probleem” te toon. 


Assesseringstandaarde(ASe) 


Dit is duidelik wanneer die leerder die volgende doen: 


1.3 die begrippe “vrye” en “ekonomiese” (skaars) goedere, en die 
invloed van vraag en aanbod op markpryse verduidelik; 


1.4 beskryf en debatteer die magsverhoudinge, ekonomiese regte en 
verantwoordelikhede tussen die: 


1.4.1 verbruiker en produsent; 


1.4.3 staat en die sakewêreld. 


Memorandum 


e Bestudeer 'n tipiese voorbeeld van 'n ontevrede kliënt en word opnuut 
bewus gemaak van verbruiksregte. 

e Doen 'n situasie-analise ten einde te bepaal wat die 
regte/verantwoordelikhede tussen verskaffer en verbruiker, werkgewer 
en werknemer behoort te wees. 


e Die verantwoordelikhede van die staat teenoor die sakewêreld word 
verduidelik. 


Ooorsig van SA se ekonomie (1910 - 1948) 

OORSIG VAN SUID-AFRIKA SE EKONOMIE (1910 — 1948) 


Na afloop van die Tweede Vryheidsoorlog in 1902 was daar vier 
onafhanklike Suid-Afrikaanse provinsies: Kaapkolonie, die twee gewese 
Boererepublieke Transvaal en die Oranje-Vrystaat en Natal. Elkeen het sy 
eie parlement gehad. Hulle het in 1910 verenig as die Unie van Suid-Afrika. 


a) Die bewind van die twee generaals - Botha en Smuts 1910 tot 1924 


Toe die Unie van Suid-Afrika in 1910 tot stand gekom het, het die drie 
belangrike partye saamgesmelt en die Suid-Afrikaanse Nasionale Party 
gestig. Genl. Louis Botha was die eerste minister. Die opposisiepartye het 
die Unioniste Party gevorm. Beide partye het dit ten doel gehad om die 
blanke Afrikaans- en Engelssprekendes te verenig en in een Suid- 
Afrikaanse nasie te laat saamsmelt. 


Botha se strewe was om die Engels- en Afrikaanssprekendes te verenig. Hy 
het dit sy lewenstaak gemaak om die kloof tussen die twee groepe te 
oorbrug. 


Hertzog was 'n kampvegter vir die Afrikaner se belange. 


Die voortdurende wrywing tussen Botha en Hertzog het daartoe gelei dat 
Hertzog sy eie party, die Nasionale Party gestig het. 


b) Wie het die stemreg besit? 


Enige manlike burger wat 'n Britse onderdaan was, was stemgeregtig indien 
hy: 


e Sy naam, adres en beroep kon skryf. 
e Jaarliks £50 in lone verdien het, of “n eiendom met “n waarde van £75 
of meer bewoon het. 


Hierdie kwalifikasies het die meeste swart mans uitgeskakel al het hulle 
stamgrond bewoon. 


Aktiwiteit 1: 


Om vas te stel watter persentasie van elke bevolkingsgroep van die land 
se bevolking uitgemaak het 


[LU 2,1] 


In 1910 was die bevolkingsamestelling in die Unie van Suid-Afrika soos 
volg: 


e Blankes — 1278 000 

e Kleurlinge — 517 000 

e Swartmense — 3 956 000 
e Asiërs — 148 000 


Watter persentasie was elke bevolkingsgroep van die totale bevolking? Vul 
die persentasie langs elke bevolkingsgroep in. 


Aktiwiteit 2: 


Om vas te stel watter persentasie van die mans van elke 
bevolkingsgroep stemgeregtig was 


[LU 2.1] 


Watter persentasie van die mans van elke bevolkingsgroep was 
stemgeregtig? Vul die persentasie langs elke bevolkingsgroep in. 


e Blanke mans — 497 700 
e Kleurling mans — 46 200 
e Swart mans — 76 000 


Cc) Wet op Naturellegrond (Wet op Grondbesit) 1913 


Die belangrikste wet wat in hierdie tyd gemaak is, was die Naturellen 
Grond Wet wat in Junie 1913 op die wetboek geplaas is. Hierdie wet het aan 
swart mense hul eie grondgebied toegeken (reservate) en 'n verbod op die 
verkoop van blanke grondgebied aan swartes en swart grondgebied aan 
blankes, geplaas. 


Hierdie wet was die gevolg van mense se vrese en bekommernisse oor 
swart mense wat blanke gebiede binnegedring het. Die groot meerderheid 
van hierdie swartes was plakkers wat hulle op privaat- en staatsgrond 
gevestig het. 


Dit was die eerste wet in die Unie van Suid-Afrika wat gebiedskeiding tot 
gevolg gehad het. 


d) Die totstandkoming van die ANG 


Die South African Native National Congress, die latere African National 
Gongress(ANG), het daarop aangedring dat die wet herroep word. In 
Februarie 1914 het hulle 'n afvaardiging na Londen gestuur om by die 
Britse regering aan te dring dat die wet ongeldig verklaar word, maar 
sonder sukses want die Britse regering was nie bereid om in Suid- 
Afrikaanse aangeleenthede betrokke te raak nie. 


Hierdie beweging het op 8 Februarie 1912 in Bloemfontein tot stand gekom 
in 'n poging om die meerderheid van die swart bevolking as 'n nasie te 
verenig en hul regte en vryheid te verdedig. 


Bywoners en Deelsaaiers 


Na die tweede vryheidsoorlog veral was daar baie wit Afrikaners wat 
werkloos was. Hulle het as bywoners op blanke plase gebly waar hulle 'n 
stuk grond vir hulself kon bewerk. 


Groot gedeeltes van blanke plase, in die Vrystaat veral, was onbewerk 
omdat die boere hulle oorwegend toegespits het op skaap- en beesboerdery. 
Omdat wit boere traag was om na saaiboerdery oor te skakel, het hulle van 
die grond aan swart boere gegee om te bewerk in ruil vir 'n deel van die 
opbrengs (gewoonlik een-derde). Die swart boere het die ploeë, osse en 
saad verskaf en dan geploeg, gesaai en geoes. 


Hierdie swart boere is deelsaaiers genoem. Hulle het 'n groot bedreiging 
vir die wit bywoners ingehou. Die bywoners was traag om bevele te 
gehoorsaam en hulle was ook onwillig om saam met swart arbeiders op die 
landerye te werk. 


'n Ander belangrike faktor was arbeid. Op die goudmyne was swart arbeid 
in groot aanvraag. 


e) Wet op Stadswartes 1923 


Plakkersdorpe het vinnig in die buitewyke van dorpe opgeskiet. Die dorpe 
is swak deur munisipaliteite bestuur. Die inwoners het nie veel gekry vir die 
belasting en heffings wat hulle betaal het nie. Daar was 'n gebrek aan 
sanitêre geriewe, en ernstige siektes soos tering het dikwels in hierdie 
oorbevolkte krotbuurte voorgekom. 


Generaal Smuts het besluit dat dit die staat se plig was om ordentlike 
huisvesting aan die stadswartes te verskaf en die woonbuurte behoorlik te 
bestuur, anders sou dit 'n skandvlek op die blanke beskawing wees. 


Die swartes sou egter nie eiendomme in hierdie woonbuurte besit nie. Die 
regering se uitgangspunt dat hulle slegs daar is omdat hulle as arbeidsmag 
tot beskikking van die blankes moes wees. As hulle arbeid nie meer 
benodig is nie, moes hulle terugkeer na die reservate. 


Deur hierdie twee wette het die regering van die Suid-Afrikaanse Party die 
hoeksteen van segregasie gevorm. 


f) Wet op Myne en Bedrywe 1911 


Van die begin af is die werksmag in die mynbedrywighede verdeel in klein 
groepe van geskoolde en semi-geskoolde wit arbeiders en heelwat groter 
werksmag van ongeskoolde swart arbeiders. Baie wit werkers het van buite 
die grense van die land gekom en hul vergoeding was heelwat meer as wat 
die wit werkers wat burgers van die land was, ontvang het. Die swartes 
daarenteen was baie laag besoldig. 


In die goudmyne is 'n beleid gevolg om geskoolde en semi-geskoolde wit 
arbeid te vervang met goedkoper, swart ongeskoolde arbeid. 


Die Wet op Mijnen en Bedrijfen (1911) het sekere werksomstandighede en 
veiligheidsmaatreëls bepaal. Ongelukkig het regulasies wat deur die wet 
voorgeskryf is ten opsigte van die uitreik van bevoegdheidsertifikate vir 
sekere beroepe in die myne, mettertyd ook gediskrimineer teen swartmense. 
Die pakt-regering het geen geheim daarvan gemaak dat hy die blanke 
mynwerker wou bevoordeel bo die swart werker nie. Die wet is in 1926 
sodanig gewysig dat bevoegdheidsertifikate vir sekere beroepe soos 
masjiniste, opmeters en dinamietskieters tot blankes en kleurlinge beperk is. 


Aktiwiteit 3: 


Om te bepaal wat die rassesamestelling van die mynwerkers in die 
goudmyne in 1907 was 


[LU 2.1] 
In 1907 was slegs 18% van die 18 600 wit mynwerkers nie immigrante nie. 


e Hoeveel buitelanders was daar? 
e Hoeveel was Suid-Afrikaners? 


Aktiwiteit 4: 


Om die bydrae van die drie belangrikste ekonomiese sektore tot die 
bruto binnelandse produk van die land te bepaal 


[LU 2.1] 


In 1925 was die bruto binnelandse produk R537 miljoen (in 1982 se 
waarde). Bereken die geldwaarde van die bydrae van elke sektor en skryf 
dit langs die persentasie. 


e Landbou 21% 

e Mynwese 16,2% 

e Vervaardigingsbedryf 7,8% Die regering het besluit dat die 
vervaardigingsbedryf uitgebrei moes word sodat meer blankes in 
daardie sektor werk kon kry, omdat die myne slegs beperkte 
werksgeleenthede vir blankes gebied het. In die vroeë 1920's het die 
mynhuise begin om 'n groter deel van hulle wins in die plaaslike 
vervaardigingsbedryf te belê. 


g) Staatsondernemings 
Hendrik van der Bijl 


(1887 — 1948) 


Hendrik van der Bijl word beskou as die vader van die 
nywerheidsrewolusie van die twintigste eeu in Suid-Afrika. 


In 1920 het genl. Jan Smuts hom die pos van tegniese raadgewer aangebied 
in die hoop dat hy hierdie briljante jong man 'n bydrae sal lewer om 
industrialisasie in Suid-Afrika aan die gang te kry. 


Vroeg reeds het Van der Bijl besef dat Suid-Afrika eers oor 'n 
elektrisiteitsnetwerk moet beskik voordat 'n begin gemaak kan word met 
industrialisasie. Hy het die Elektrisiteitswet opgestel wat gelei het tot die 
stigting van die Elektrisiteitsvoorsieningskommissie (EVKOM) in 1923 wat 
aan Suid-Afrika krag sou voorsien. Die bates van die maatskappy het in Van 
der Bijl se lewe dramaties gegroei en het voor sy dood dertigvoudig 
vermeerder. In 1948 het die onderneming 16 100 mense in diens gehad. 


Van der Bijl het besef dat geen land suksesvol kan industrialiseer as hy nie 
oor twee basiese kommoditeite beskik nie: goedkoop, toeganklike 
elektrisiteit en goedkoop staal. Op daardie stadium was Suid- Afrika 
volledig afhanklik van ingevoerde staal uit Brittanje. 


In 1928 word die Wet op die Suid-Afrikaanse Yster en Staalkorporasie 
aanvaar. Van der Bijl was die eerste voorsitter van YSKOR. Die eerste 
fabriek is buite Pretoria opgerig, en 'n tweede aanleg is in 1945 in 
Vanderbijlpark aangelê. Hierdie onderneming is op die vooraand van die 
Groot Depressie gestig en sy vasberadenheid om die onderneming te laat 
slaag, het uiteindelik vrugte afgewerp. 


Verwerk uit: Hulle het ons eeu gevorm. Kaapstad, Human en Rousseau 
(pp.334 —338) Artikel deur Pieter Kapp 


h) Die regering onder die Nasionale Party 


Die beleid van “beskaafde arbeid” 


Die Nasionale Party het in 1929 aan bewind gekom. Die regering wou ten 
alle koste werk vir ongeskoolde en halfgeskoolde werkers skep, selfs ten 
koste van ander blanke werkers. 


Die regering het 'n onderskeid gemaak tussen twee soorte arbeid: 


Daar was dié wat “beskaafde arbeid” verrig het en wat so betaal moes word 
dat hulle 'n bepaalde lewenstandaard kon handhaaf. 


Daarteenoor was daar “onbeskaafde arbeid”, wat feitlik net deur swart 
werkers verrig is en aan wie lone betaal is wat slegs in die behoeftes van 
“barbaarse en onontwikkelde mense” voorsien het. 


In die praktyk het dit daarop neergekom dat werk aan wit mense teen hoër 
lone as dié van swart mense verskaf is. 


Die regering het ondernemings aangespoor om wit mense in diens te neem, 
en ook gestraf, as hulle dit nie doen nie. Die staat het kontrakte toegeken 
verkieslik aan ondernemings wat slegs blankes in diens geneem het. Die 
gevolg was dat ondernemings baie ongeskoolde swart arbeiders deur 
armblankes vervang het. 


Die regering het die staatsdiens opdrag gegee om “onbeskaafde arbeid” 


deur “beskaafde arbeid” te vervang, veral in die spoorweë, wat die grootste 
werknemer van wit arbeid geword het. 


Aktiwiteit 5: 


Om die aandeel van die twee bevolkingsgroepe in die 
vervaardigingsbedryf as persentasies uit te druk 


[LU 2.1] 


In 1930 was die bevolkingsyfers soos volg: 


Wit bevolking 1 801 000 


Swart bevolking 5 585 (000 
Wittes in vervaardiging 91 024 
Swartes in vervaardiging 90 517 


a. Watter persentasie van die wit bevolking was verbonde aan die 
vervaardigingsbedryf? 


a. Watter persentasie van die swart bevolking was verbonde aan die 
vervaardigingsbedryf? 


a. Watter persentasie van die bevolking was wit? 

b. Watter persentasie van die bevolking was swart? 

Cc. Watter persentasie van die totale bevolking was verbonde aan die 
vervaardigingsbedryf? 


(Regering onder die Verenigde Party 


In 1934 het die Nasionale Party en die Suid-Afrikaanse Party saamgesmelt 
om die Verenigde Party te vorm. 


Die vinnige verstedeliking van die swartes en die vinnige toename in getalle 
het die druk om die Kaapse swart stemreg te verwyder, laat toeneem. Die 
Wet op Naturelleverteenwoordiging wat in 1936 deurgevoer is, het die 
swart mense hul stemreg ontneem. 


Terselfdertyd het die Naturelle-Trust en Grondgebiedwet voorsiening 
gemaak dat meer grond vir die reservate aangekoop word. Die reservate het 
nou 13,5% van die totale landoppervlakte van die Unie van Suid-Afrika 
uitgemaak. 


In 1937 het die Wysigingswet op Naturellewette in wese swartes uit die 
landelike gebiede verbied om werk in die stede en dorpe te kom soek. 


j) Die ekonomiese impak van die Tweede Wêreldoorlog 


Die oorlog het 'n keerpunt in die Suid-Afrikaanse ekonomie teweeg 
gebring. Groot hoeveelhede oorlogsmateriaal was nodig om die Suid- 
Afrikaanse troepe mee toe te rus. Dit het die regering aangemoedig om 'n 
wye reeks goedere self te vervaardig. Groot industriële staatsondernemings 
soos die Spoorweë, die myne die Munt en Yskor het in 'n hoë mate 
oorgeskakel na die produksie van oorlogsmateriaal. 


Uiteindelik het Suid-Afrika nie alleen sy eie magte nie, maar ook sy 
bondgenote met wapentuig toegerus, ondermeer tenkafweerkanonne, 
ammunisie (18 miljoen patrone per maand), mortierbomme, 
geweeronderdele, ens. 


Verskeie private firmas is ook aangemoedig om hulle vir die vervaardiging 
van krygstuig in te rig. 


Suid-Afrika het nou omgeskakel van 'n mynbou-ekonomie na 'n 
oorwegend vervaardigingsekonomie. Die oorlog het ook die invoer van 
goedere soos mynboumasjinerie bykans onmoontlik gemaak. Die land het 
dus geen keuse gehad as om self die goedere te vervaardig wat nywerhede 
nodig gehad het. 


Na afloop van die oorlog was die Suid-Afrikaanse vervaardigingsbedryf nie 
alleen in staat om verbruikersgoedere op groot skaal te vervaardig nie, maar 
ook om die masjinerie te bou om hierdie goedere te vervaardig. 


Gedurende die oorlog het 'n grootskaalse industriële uitbreiding 
plaasgevind in 'n tyd toe baie geskoolde wit werkers in die weermag was. 
Gevolglik is swart en bruin arbeid toenemend gebruik in die plek van die 
wit werkers. Vroue van alle rasse is ook toenemend toegelaat tot die 
arbeidsmark. 


k) Die algemene verkiesing in 1948 


Die Nasionale Party het in 1948 aan bewind gekom met 'n klein 
meerderheid van vyf setels. Onder leiding van dr D.F. Malan, die 
eersteminister, is die Suid-Afrikaanse samelewing geherorganiseer volgens 
die ideale van Afrikaner-nasionalisme. 


Assessering 


Leeruitkomstes(l Us) 


LU?2 


VOLHOUBARE GROEI EN ONTWIKKELINGDie leerder is in 
staat om begrip van volhoubare groei, heropbou en ontwikkeling te 
toon en om krities oor die verwante proses na te dink. 


Assesseringstandaarde(ASe) 


Dit is duidelik wanneer die leerder die volgende doen: 


2.1 inligting versamel oor die invloed van ekonomiese beleidsrigtings 
tydens apartheid op eienaarskap, armoede, welvaart en gehalte; 


2.2 identifiseer stappe om sosio-ekonomiese wanbalanse en armoede 
reg te stel: 


e herverspreiding van rykdom; 
e regstellende aksie; 
e skepping van werksgeleenthede. 


Memorandum 
e Die Unie 


Wanneer die totstandkoming van die Unie van Suid-Afrika bespreek word, 
moet verseker word dat die leerders die begrip unie verstaan. Die 
verklarende woordeboek beskryf dit as 'n verbond of vereniging, met ander 
woorde 'n samekoms van... groep... in hierdie geval vier voormalige 
kolonies en republieke (staatkundige eenhede) wat saamgesmelt het as 'n 
unie met een sentrale regering. Maak gerus 'n transparant van die 
diagramme en gebruik dit om die les toe te lig. 


e Stemreg 


Wys daarop dat vrouens nie stemreg gehad het nie. Laat die leerders by hul 
ouers uitvind wat die stemregkwalifikasies tans is. 


Aktiwiteit 1 
Tel die vier bevolkingsgetalle bymekaar - 5 899 000 


e Blankes: 1278 000 x 100% - 127 800 000 gedeel deur 5 899 000 - 
21,66% 

e Kleurlinge: 517 000 x 100% - 51 700 000 gedeel deur 5 899 000 - 
8,76% 

e Swartes: 3 956 000 x 100% - 395 600 000 gedeel deur 5 899 000 - 
67,06% 

e Asiate: 148 000 x 100% - 14 800 000 gedeel deur 5 899 000 - 2,51% 


Aktiwiteit 2 
Totale aantal stemgeregtigdes - 619 900 
e Blanke mans: 497 000 x 100% - 49 700 000 gedeel deur 619 900 - 
80,17% 


e Kleurling mans: 46 200 x 100% - 4 620 000 gedeel deur 619 900 - 
7,5% 


e Swart mans: 76 000 x 100% - 7 600 000 gedeel deur 619 000 - 
12,26% 


Aktiwiteit 3 


e 18% van die wit mynwerkers was Suid-Afrikaners 
e 82% van die wit mynwerkers was immigrante 


100% - 18 600 wit mynwerkers 

1% - 18 600 gedeel 100 - 186 wit mynwerkers 

18% - 186 wit mynwerkers x 18% - 3 348 wit Suid-Afrikaners 
82% - 186 wit immigrante x 82% - 15 252 wit immigrante 
Aktiwiteit d 

21% -* 16.2% * 7.8% - 45% 

45% — R537 000 000,00 

1% - R11 933 333,00 


e Landbou: 21 x R11 933 333,00 - R250 600 000,00 
e Mynwese: 16,2 x R11 933 333,00 - R193 319 946,00 
e Vervaardigingsbedryf: 7,8 x R11 933 333,00 - R93 079 974,00 


Bruto binnelandse produk: Totale geldwaarde van die opbrengs van 
hierdie sektore in een jaar. 


Aktiwiteit 5 
Totaal van wit en swart bevolking: 7 386 000 


Totaal van blankes en swartes in die vervaardigingsbedryf: 181 541 


a. 91 024 x 100% - 9 102 400 gedeel deur 7 386 000 —1,23% 

b. 90 517 x 100% —9 051 700 gedeel deur 7 386 000 - 1,23% 

c. 1801 000 x 100% - 180 100 000 gedeel deur 7 386 000 - 24,38% 
d. 5 585 000 x 100% - 558 500 000 gedeel deur 7 386 000 - 75,62% 
e. 1,23% - 1,23% - 2,46% 


'n Kwart van die land se bevolking was blankes en hulle het die helfte van 
die poste in die vervaardigingsbedryf beklee. Die vraag kan aan die leerders 
gevra word: Watter persentasie was “beskaafde arbeid” en watter 
persentasie was “onbeskaafde arbeid”? Laat hulle die vraag in die klas 
bespreek. 

OORSIG VAN SUID-AFRIKA SE EKONOMIE (1948 —- 1994) 
Gemeenskapsapartheid 
a) Skeiding van woongebiede 


In die vroeë 80's het baie swart mense in stede gewerk en in swart 
woongebiede (townships) gewoon, maar hul is nie toegelaat om eiendom 
daar te besit nie. Hul moes “passe” dra. Die regering het nie genoeg huise in 
die swart woongebiede gebou nie en toestande was dikwels baie sleg. Die 
swart woongebiede was oorbewoon en hostelle is gebou om die probleem te 
probeer aanspreek. Hostelle het egter nie voorsiening gemaak vir gesinne 
nie. Dit was onwettig vir 'n swart vrou om saam met haar man te woon as 
sy nie 'n werk gehad het nie. Gesinne en families is so opgebreek en daar 
was baie maatskaplike probleme. Baie arm vroue en kinders het in die 
tuislande gebly en gewag op geld wat miskien van die stede aangestuur sou 
word. 


b) Apartheid-onderwys 


Die gehalte van onderwys van swart skole het oor die dekades baie versleg, 
veral toe daar besluit is om die sendingskole te sluit. Die menslike 
hulpbronne is nie onder die vorige regerings by alle rassegroepe ontwikkel 
nie en baie volwassenes het nooit hul volle potensiaal verwesenlik nie. 


Hulle kennis en vaardighede is nooit ontwikkel nie en daarom kon hul geen 
bydrae lewer tot die ontwikkeling van die land se ekonomie nie. 


In 1952 het slegs 3% van die swart kinders verder as die laerskool gevorder. 
In 1937 was daar slegs vier hoërskole vir kleurlinge en net 182 leerders het 
matriek geslaag. 


c) Ekonomiese agteruitgang van die “tuislande” 


Die tuislande was “n baie duur instelling vir die regering van Suid-Afrika en 
daar is jaarliks miljoene rande aan hierdie “apartheidsinstelling” bestee. Wit 
entrepreneurs is finansieel aangemoedig om industrieë op die grense van 
die tuislande te vestig en hierdeur werk te skep vir die inwoners van die 
tuislande. Sodoende het die Suid-Afrikaanse regering probeer om arbeiders 
te ontmoedig om in die stede van Suid-Afrika te werk. Hierdie pogings het 
egter misluk. Daar was min entrepreneurs wat dit sou waag om fabrieke so 
ver van die ontwikkelde nywerhede te bou. Al die uitgawes van die Suid- 
Afrikaanse regering het niks bygedra tot die voorspoed van die inwoners 
van die tuislande nie. 


d) Apartheid raak ekonomies uitgedien 


Na baie jare van onbillike wetgewing ongelyke behandeling is daar baie 
finansiële druk op die huidige ekonomie om die balans te herstel. Daar moet 
veral op die volgende areas gefokus word: 


e gelyke geleenthede in die onderwys; 

e voorsiening van basiese dienste soos water en elektrisiteit aan almal; 

e bou van genoegsame huise, 'n veilige woonomgewing vir almal en die 
ondersteuning van selfbouprojekte; 

e bou van goeie paaie in en na swart woongebiede. 


Regstelling van sosio-ekonomiese wanbalanse 

REGSTELLING VAN SOSIO-EKONOMIESE 
WANBALANSE 


1. Ekonomiese groei 


In 'n ontwikkelde ekonomie lewer die meeste van die inwoners 'n bydrae. 
In Suid-Afrika is daar baie inwoners wat nie deel vorm van die werkende 
gemeenskap nie. Mense kan slegs deel word van die werkende gemeenskap 
indien hul oor 'n sekere mate van kennis en vaardighede beskik. Inwoners 
wat deel is van 'n werkende gemeenskap verdien meer geld en die 
algemene lewenstandaard van hul gesinne is hoër. 'n Lae inkomste plaas 
dikwels gepaste opleiding en die verwerwing van die nodige vaardighede 
en kwalifikasies buite die bereik van 'n groot persentasie skoolverlaters. 


Om soveel mense moontlik 'n geleentheid te gee om 'n bydrae tot die groei 
van Suid-Afrika se ekonomie te lewer, gaan baie beplanning en toewyding 
van alle rolspelers verg. Entrepreneurskap moet aangemoedig word, arbeid 
moet doelgerig en produktief wees en arbeiders moet deeglik geskool wees. 
Al maak die regering wette om strukture in plek te kry, is dit slegs die 
inwoners van Suid-Afrika self wat die ekonomie kan laat groei. 


2. Ubuntu 


Almal moet betrokke word en hebsug moet met medemenslikheid vervang 
word. Groei is slegs moontlik indien daar 'n gesindheid van groothartigheid 


ontwikkel. Suid-Afrika het Ubuntu nodig. 
UBUNTUGevallestudie: Die verhaal van Joseph 


Joseph is 30 jaar gelede in Transkei as die vyfde kind in 'n gesin van agt 
gebore. Sy pa het in Kaapstad in 'n klerefabriek gewerk en sy ma het tuis na 
die kinders omgesien. Op 22-jarige ouderdom het Joseph besluit om by sy 
pa in die stad aan te sluit en werk te soek. Sodoende kon hy bydra tot die 
gesin se inkomste en hul lewenstandaard verbeter. Net buite Kaapstad het 
hy en sy vrou in 'n houthut in die agterplaas van 'n ander gesin ingetrek. 
Dit was klein en daar was nie altyd genoeg privaatheid nie. In die winter 
was alles onder water, maar Joseph het vasgebyt en bly werk soek. Hy het 
besluit dat hy nie gou sal moed opgee nie. 


Eendag het hy langs die 'n hoofpad geloop toe hy by 'n motoris kom wat 
meganiese probleme met sy motor ondervind het. Joseph het as kind 'n 
meganiese kennis opgedoen deur altyd te kyk wanneer sy oom ander mense 
se voertuie gediens het vir 'n inkomste. Hy het hulp aangebied en gou-gou 
kon die motoris, mnr. Wall, weer die pad vat, maar nie voor hy Joseph se 
besonderhede geneem het nie. 


Net toe Joseph baie moedeloos was en byna oortuig was dat hy nooit 'n 
inkomste in die stad sou verdien nie, het hy 'n oproep van mnr. Wall 
ontvang. Sy staalfirma in Somerset-Wes was besig om nog 'n tak in 
Durbanville oop te maak en mnr. Wall was op soek na 'n nutsman wat alle 
instandhouding in die fabriek kan monitor en bestuur. Hy het so 'n 
positiewe ervaring van Joseph se hulpvaardigheid en meganiese kennis 
gehad dat hy hom vir 'n onderhoud wou nooi. 


Dit was nie lank nie of Joseph het indiensopleiding ontvang. Hy is gestuur 
vir 'n motorlisensie sodat hy die aflewerings ook kon behartig. Die 
staalfirma het baie gebaat by die goeie en betroubare dienste van Joseph, en 
Joseph het baie goeie diensvoordele geniet. 


Na net drie maande in sy eerste pos, is Joseph een oggend vroeg in 'n 
kruisvuur tussen taxi's gewond. Hy was baie ernstig beseer en moes vier 
maande in die hospitaal deurbring tot alle rekonstruktiewe chirurgie voltooi 
is. Mnr. Wall se staalfirma het egter geweet oor watter kwaliteite Joseph 


beskik en het intussen sy vrou in diens geneem ten einde die huishouding te 
help om te oorleef. Joseph is sederdien voltyds terug by die werk, al moes 
sekere aanpassings aan sy taakomskrywing gemaak word omdat sy 
beserings nie meer toelaat dat hy enige swaar voorwerpe mag optel nie. 
Mnr. Wall het ook begin om Thandi, Joseph se vrou, op te lei om met sekere 
administratiewe take te help. 


Joseph kon spoedig 'n eie woning bekostig en ook vir hom 'n ligte voertuig 
aanskaf om veilig na sy werk en terug te reis. 


Vandag is Joseph die fabrieksbestuurder met 'n goeie salaris terwyl Thandi 
tuis bly om na hul drie kinders om te sien. 


Wat eers vir Joseph na 'n hopelose situasie gelyk het, het met die hulp van 
iemand wat in hom geglo het, 'n blink toekoms geword. Joseph het met 
eerlikheid, volharding, `n bereidheid om te leer en harde werk 'n goeie 
toekoms vir hom en sy gesin verseker en ook 'n groot bydrae gelewer tot 
die land se ekonomie. Joseph se seuns sal ook eendag met meer gemak die 
wêreld van werk kan betree. 


e Wie in hierdie verhaal van Joseph, openbaar UBUNTU? 
e Ken jy nog mense wat UBUNTU openbaar. Beskryf kortliks hoe hy/sy 
UBUNTU uitleef. 


In 2004 het Suid-Afrika sy eerste dekade van demokrasie gevier. In hierdie 
tien jaar, en daarna, is daar baie gedoen om ekonomiese wanbalanse te 
probeer regstel. 


Aktiwiteit 1: 


Om 'n onderwerp te bespreek en “n definisie daarvan te 
formuleer 


[LU 2.2] 


In groepverband, bespreek wat UBUNTU beteken en skryf 'n kort 
verklarende definisie. 


Bespreek die verskillende groepe se definisies en stel een duidelik definisie 
as klas saam. 


Aktiwiteit 2: 


Om vrae wat betrekking op 'n spesifieke onderwerp het, te 
bespreek 


[LU 2.2] 
So beskryf John Mondu wat hy van dag tot dag ervaar. 


“ Ons huise is nou van steen en dit is nie meer so nat en koud in die winter 
nie. Daar is 'n kraan met skoon water op elke straathoek en almal het 
toegang tot drinkwater. Die kinders is minder siek en die kliniek verskaf 
goeie medisyne indien iemand siek word. My kinders kan reeds almal lees 
en skryf, want die skoolbus laai hulle soggens op die straathoek op en laai 
hul weer na skool af. Hier was baie lank laas 'n brand in ons omgewing, 
want die mense het nou krag in hul huise en hoef nie meer op 
paraffienstowe en kerse staat te maak nie. Ons het egter nog baie probleme 
met werk. Die meeste industrieë is ver en die taxi's is nie 'n baie betroubare 
en veilige vervoermiddel nie. Dit is nog steeds saans baie onveilig buite ons 
huise. Die bende-aktiwiteite vier botoon en die polisie is nie sigbaar genoeg 
om 'n verskil te maak nie.” 


a) Bestudeer hierdie uittreksel noukeurig en... 


e ...maak 'n lys van die veranderings (verbeterings) wat volgens John 
reeds deur die nuwe regering tot stand gebring is; 

e ...noem ook die terreine wat nog aandag moet vereis; 

e ...vergelyk John se siening van die veranderings met die veranderings 
soos wat jul dit in julle eie gemeenskappe ervaar. 


b) Voer nou onderhoude met ander graad 7 leerders en skryf hul idees neer 
oor hoe die regering nog aanpassings kan maak ten einde die wanbalanse 
reg te stel. 


Assessering 


Leeruitkomstes(l Us) 


LU?2 


VOLHOUBARE GROEI EN ONTWIKKELINGDie leerder is in 
staat om begrip van volhoubare groei, heropbou en ontwikkeling te 
toon en om krities oor die verwante proses na te dink. 


Assesseringstandaarde(ASe) 


Dit is duidelik wanneer die leerder die volgende doen: 


2.1 inligting versamel oor die invloed van ekonomiese beleidsrigtings 
tydens apartheid op eienaarskap, armoede, welvaart en gehalte; 


2.2 identifiseer stappe om sosio-ekonomiese wanbalanse en armoede 
reg te stel: 


e herverspreiding van rykdom; 
e regstellende aksie; 
e skepping van werksgeleenthede. 


Memorandum 


Na aanleiding van die verhaal: 


e Mnr. Wall 
e Let op die positiewe uitwerking wat dit op ander se lewens het. 


Aktiwiteit 1 


e Leerders formuleer hul eie definisies van Ubuntu na aanleiding van die 
gegewe teks. 


Aktiwiteit 2 
e Huise (van steen gebou) 
Drinkwater uit 'n kraan 
Klinieke 
Toegang tot skole 
Vervoer na skole 
Krag/elektrisiteitsvoorsiening 
e Ver van werksplek 
Swak openbare vervoer 
Onveilige woonareas 


Misdaad 

Kernvraagstukke van die Unie van Suid-Afrika en die Nuwe 
Suid-Afrika 


1931 


In 1931, 21 jaar na die totstandkoming, of mondigwording, van die Unie 
van Suid-Afrika in 1910, het dinge maar sleg gelyk. 


Op ekonomiese gebied het dit nie goed gegaan nie: 


e Die wêreld was in 'n greep van Depressie, wat in 1929 begin het. 

e Binne vier jaar het die produksie van die vervaardigingsektor met 'n 
vyfde gedaal. 

e Die bydrae van landbou het met die helfte afgeneem. 

e Kapitaal het uit die land gestroom. 


Jan Smuts het geskryf: 

“Daar was nog nooit so 'n toets vir die land se ekonomie nie.” 

Daar is veral drie krisisse geidentifiseer: 

1. Daar was nie eensgesindheid tussen die blanke Afrikaners en Engelse 
nie, die goudmyne het 'n beperkte lewensduur gehad en die 


vervaardigingsektor het gesukkel. Daar was kommer dat die ekonomie nie 
die toets van die tyd sal deurstaan nie. 


(Probleme op ekonomiese gebied) 


2. Die landbou het die boere harde bene laat kou. Die land was gewikkel in 
'n wedloop teen tyd om genoeg voedsel vir 'n snelgroeiende bevolking te 
produseer. 


(Probleme op landbougebied) 


3. Daar was die faktor van 'n snelgroeiende swart bevolking. By blankes 
het dit 'n vrees laat ontstaan dat getalle uiteindelik deurslaggewend sal 
wees. Sal die swartes nie wraak neem nie? Sal die swart man nie die eendag 
die wit man wat hom tot onderwerping gedwing het, kwaad aandoen nie? 


(Probleme op rassegebied) 
2006 


Hoe sien sake daaruit 12 jaar na die totstandkoming van die “Nuwe Suid- 
Afrika” ten opsigte van dieselfde drie aspekte wat in 1931 onder oë geneem 
is op die vorige bladsy? 


1. Vandag is blanke eenheid nie meer ter sake nie, wel nasionale 
samehorigheid. 'n Onlangse meningspeiling het getoon dat 'n kloof besig 
is om te ontstaan tussen swart mense en Indiërs aan die een kant, en wit en 
bruin mense aan die anderkant. Eersgenoemde groep (60%) glo dat 
verhoudings tussen die twee bevolkingsgroepe besig is om te verbeter, 
terwyl die ander groep (40%) ontnugter is, veral as gevolg van: 


e Die skewe beleid van swart bemagtiging en swart voorkeur in poste 
e Naamsveranderings van plekke en geboue 
e Inmenging met die keuse van sportspanne. 


2. Oor die laaste 70 jaar het daar op ekonomiese gebied die volgende 
gebeur: 


e Die land het sy afhanklikheid van goud en landbou afgeskud en “n 
sterk vervaardigingsektor het ontstaan 
e Die land het selfonderhoudend in voedselvoorsiening geword 


e Markgerigte kapitalisme wat op private besit gegrond is, het vandag 
nie 'n mededinger nie. Maar die probleem bly steeds dat Suid-Afrika 
nie werk het vir al sy mense nie. Sterk vakbonde en lae produktiwiteit 
het die land steeds meer agter laat raak by sy mededingers. En nou 
staan die nagmerrie van Chinese mededingendheid op ons voorstoep. 
Ongeveer 40% van die land se werkers sit sonder werk. 


3. Een vrees is bewaarheid, nl. dat 'n snelgroeiende swart bevolking 
uiteindelik die wit gesag omver sou werp. Dit het die wit mense in die 
1990's ingehaal. 


(Hierdie inligting is verkry uit 'n artikel deur Hermann Giliomee en het in 
Die Burger van 10 Augustus 2006 verskyn.) 


Markgerigte Kapitalisme 


'n Ekonomiese stelsel waarin die meeste besittings (geld en grond) in 
privaatbesit is. 


In “n kommunistiese land sou dit aan die staat behoort. 
Chinese Mededingendheid 


Omdat China so 'n geweldige groot bevolking het, is mensearbeid baie 
goedkoop. Artikels soos veral klerasie word dus baie goedkoop vervaardig. 
Hierdie goedkoop artikels word oor die hele wêreld verkoop teen baie lae 
pryse. Plaaslike vervaardigers kan nie teen hierdie pryse kompeteer nie — 
hulle verloor dus besigheid en moet uiteindelik hul fabrieke sluit. Mense 
verloor hulle werk en in die proses styg die werkloosheidsyfer. 


Aktiwiteit 1: 


Om die betekenis van die woord depressie te verstaan 


[LU 2.1] 
Maak 'n kruisie langs die korrekte betekenis van die woord Depressie: 


e Wanneer daar nie ekonomiese groei is nie .... 
e Wanneer “n wêreldwye ekonomiese krisis heers... 
e Wanneer 'n handelslapte heers .... 


'n Wenk 


e Wanneer die waarde van geld minder word, praat ons van die depresiasie 
van 


'n geldeenheid. 

* Wanneer ons sê iemand ly aan depressie, beteken dit dat hy of sy oor 'n 
lang periodeneerslagtig is, met ander woorde so 'n persoon is nie opgewek 
nie. Dit gaan nie goed met so 'n persoon se gemoedstoestand nie. So 'n 


persoon is depressief. 


Ons kan dus sê die ekonomie is “depressief” of “neerslagtig” wanneer 'n 'n 
depressie heers. 


Aktiwiteit 2: 


Om te bepaal watter produkte in- of uitgevoer word 


[LU 2.1] 


Suid-Afrika produseer in sekere gevalle genoeg kos sodat die land ook 
daarvan kan uitvoer. 


Merk met 'n kruisie watter van die volgende voedselsoorte in- of uitgevoer 
word: 


Produk Uitvoer Invoer 
sagtevrugte 

Druiwe 

Wyn 

Koring 

Mielies 

Suiker 

Vleis 


Suiwelprodukte 


BIBLIOGRAFIE 
Giliomee, H. Die Afrikaners, 'n Biografie. Kaapstad: Tafelberg, 2004. 


Muller, C. F. J. Wfhonderd Jaar Suid-Afrikaanse Geskiedenis. Pretoria: 
Academica, 1980. 


Omer-GCooper, J. D. History of Southern Africa. Cape Town:Philip, Curry, 
Heinemann. 1994. 


Van der Walt, Wiid, Geyer. Geskiedenis van Suid-Afrika. Kaapstad: Nasou 
Beperk, 1968. 


Welsch, F. A History of South Africa. London: Harper Collins, 1998. 


Assessering 


Leeruitkomstes(l Us) 


LU 2 


VOLHOUBARE GROEI EN ONTWIKKELINGDie leerder is in 
staat om begrip van volhoubare groei, heropbou en ontwikkeling te 
toon en om krities oor die verwante proses na te dink. 


Assesseringstandaarde(ASe) 


Dit is duidelik wanneer die leerder die volgende doen: 


2.1 inligting versamel oor die invloed van ekonomiese beleidsrigtings 
tydens apartheid op eienaarskap, armoede, welvaart en gehalte; 


2.2 identifiseer stappe om sosio-ekonomiese wanbalanse en armoede 
reg te stel: 


e herverspreiding van rykdom; 
e regstellende aksie; 
e skepping van werksgeleenthede. 


Memorandum 


Hierdie leereenheid bied aan die leerders riglyne wat hulle in staat sal stel 
om projekte en take aan te pak wat o.a. kan handel oor: 


e regstellende aksie 

e handelsooreenkomste met ander lande in Afrika en elders 

e die vervaardigingsbedryf is Suid-Afrika 

e invoer van landbouprodukte uit ander lande (vleis en suiwelprodukte 
uit Australië en Suid-Amerika, koring en mielies uit Noord-Amerika, 
ens) 

TELEKOMMUNIKASIEDIENSTE EN INLIGTINGSTEGNOLOGIE 


Module 15 


Elektroniese bankgeriewe 


1.Outobankgeriewe 


Die eienaars van sakeondernemings is besige mense en wil nie te veel tyd aan banksake wy 
nie. Banke bied elektroniese oplossings wat baie tydbesparend is. 


Almal kan egter toegang hê tot elektroniese bankgeriewe. Op elke dorp het die verskillende 
banke elektroniese geriewe wat tot al hul kliënte se beskikking is. 


Selfs by groot motorhawens is daar outomatiese banktellers, die AutoBank waar mense hul 
banksake kan doen te enige tyd hul banksake kan doen sonder om binne die bank in “n tou 
te staan. Die volgende transaksies kan by “n outobank gedoen word: 


kontant onttrek 

geld of tjeks deponeer 

n saldonavraag doen 

'n mini-staat aanvra 

geld oorplaas tussen gekoppelde rekenings 


2. Aanlyn-bankdienste 


Hierdie diens maak dit moontlik om banktake vanuit die gerief van 'n mens se huis of 
kantoor te doen. 


e Selfoon Internetdiens 


Hierdie stelsel maak dit moontlik om toegang te verkry tot die bank se selfoon bankdiens 
via die Internet deur die gebruik van jou selfoon. Die volgende transaksies kan uitgevoer 
word: 


e Saldonavraag 
e Betalings op rekenings maak 
e Geld oorplaas tussen rekenings 


e Mini-state aanvra van die laaste vyf transaksies 
e MTN en Vodacom vooruitbetaalde lugtyd herlaai 
e Oortrokke banksaldolimiet vermeerder of verminder 


3. Telefoon-bankdienste 


Jou telefoon verleen toegang tot jou bankrekening 24 uur per dag, sewe dae van die week. 
Jy kan jou banksake van die huis of kantoor doen, uit jou motor, en selfs op die strand. 


Sodra jy geregistreer het vir telefoniese bankgeriewe, kan jy: 


e betalings maak 

e geld oorplaas tussen die gekoppelde rekenings 

e bevestiging per faks van die transaksies, en afskrifte van state ontvang 
e saldo-navrae op rekenings doen 

e oortrokke saldolimiet op rekenings vermeerder of verminder 

e voorafbetaalde lugtyd van selfone herlaai 

e transaksies per faks bevestig 

e bankstate per faks ontvang 


4. Internet-bankdienste 


Hierdie fasiliteit verleen toegang tot jou persoonlike en besigheidsrekenings aanlyn, te enige 
tyd vanaf enige plek. Hierdie diens is sewe dae per week, 24 uur dag beskikbaar. Hierdie 
stelsel gee aan jou die vryheid om jou bank-ure self te kies, wat groter beheer oor jou 
finansies meebring. Dit is veilig en maklik om te gebruik. 


Hierdie stelsel bied die volgende: 


e voorlopige bankstate kan aangevra word 

e rekeningbetalings kan gemaak word 

e eenmalige betalings kan gemaak word 

e vooruitgedateerde betalings kan gereël word 

e herhaalde paaiemente kan gereël word 

e oorbetalings tussen rekenings kan gedoen word 

e debietorders en tjeks kan gestop word 

e oortrokke fasiliteite kan vermeerder of verminder word 


Aktiwiteit 1: 


Om die onderskeie dienste aan te dui wat deur elke bankdiens verskaf word 
[LU 3.4] 


Dui met 'n regmerk of kruisie in elke kolom die diens wat verskaf word, aan. 


InternetBankdiens TelefoonBankdiens SelfoonBankdiens 


Verskaf “n 
opgedateerde 
rekeningbalans 


Verskaf “n 
mini- 
rekeningstaat 


Verskaf “n 
voorlopige 
rekeningstaat 


Rekenings kan 
betaal word 


Betaal fondse 
oor na ander 
rekenings by 
daardie bank 


Vermeerder of 
verminder 
oortrokke 
bankfasiliteit 
Kanselleer 


betalings en 
debietorders 


Assessering 


Leeruitkomstes(LUS) 


LU3 


BESTUURS-, VERBRUIKERS- EN FINANSIËLE KENNIS EN 


VAARDIGHEDEDie leerder is in staat om kennis en die vermoë te toon om verskeie 
bestuurs-, verbruikers- en finansiële vaardighede toe te pas. 


Assesseringstandaarde(ASe) 
Dit is duidelik wanneer die leerder die volgende doen: 


3.3 die belangrikheid van administrasie in die bestuur van 'n sakeonderneming 
bespreek; 


3.4 die gebruik van tegnologie in telekommunikasiedienste (bv. selfone) en finansiële 
transaksies (bv. OTM, internet) in die verbetering van administrasie, kommunikasie en 
toegang tot inligting bespreek. 


Memorandum 
Elektroniese Bankgeriewe 


e Leerders kan inligtingsbrosjures en pamflette by die onderskeie banke op die dorp kry. 
Laat hulle die inhoud bestudeer en terugvoer aan die klas gee. 

e Opvolgend bespreek die onderwyser die verskillende dienste soos in die module 
vervat. 

e Leerders kan ook advertensies in koerante en tydskrifte wat bankdienste adverteer, as 
plakkate in die klaskamer opsit. 


Aktiwiteit 1 


InternetBankdiens TelefoonBankdiens SelfoonBankdiens 


Verskaf “n 
opgedateerde 
rekeningbalans 


Verskaf “n 
mini- 
rekeningstaat 


Verskaf “n 
voorlopige 


rekeningstaat 


Rekenings kan 
betaal word 


Betaal fondse 
oor na ander 
rekenings by 
daardie bank 


Vermeerder of 
verminder 
oortrokke 
bankfasiliteit 


Kanselleer 
betalings en 
debietorders 


Telkomdienste 

TELKOMDIENSTE 


Telkom, wat verantwoordelik is vir Suid-Afrika se telefoonnetwerk, bied “n 
verskeidenheid van telekommunikasiedienste aan. Hierdie semi- 
staatsonderneming bied nie alleen dienste aan wat in die huidige behoeftes 
van die land voorsien nie, maar ook besig is om te werk aan toekomstige 
behoeftes. 


Daar is talle telefoniese dienste vir die gewone verbruiker. Voor in elke 
telefoongids is daar 'n lys van produkte en dienste wat Telkom aan 
verbruikers beskikbaar stel. 


Vir sakeondernemings en besighede, klein en groot, is daar ook 'n 
verskeidenheid produkte en dienste beskikbaar. Vir die doeleindes van 
hierdie leereenheid kyk ons slegs na 'n paar van die dienste wat op 
tegnologiese gebied sake aansienlik vergemaklik. 


Telkom bied digitale verbinding met groter bandwydte (ISDN Basic Rate), 
meer spoed en vinniger toegang tot die Internet as 'n gewone telefoonlyn. 


Dit ondersteun 'n verskeidenheid dienste soos spraak- en videotelefone, 
videokonferensies, faks, data- en beeldoordrag. 


1.Outobankgeriewe 


a) TelkomEDI (Electronic Data Interchange) 


Hierdie stelsel maak dit vir besighede moontlik om elektronies inligting en 
besonderhede met hul handelsvennote elders in die land, en selfs die 
wêreld, uit te ruil. Dit skakel onproduktiewe en tydrowende papierwerk uit 
terwyl dit hoogs winsgewende voordele inhou. 


Bestellings en fakture hoef nie gepos te word nie. Dit versnel die 
handelssiklus en gevolglik ontvang besighede hulle geld baie vinniger. 


Geweldig baie tyd word bespaar en minder personeel is nodig om die 
administratiewe en boekhoudingstake van die onderneming te doen. 


b) CyberTrade 


Die Internet word gebruik om vinnige en veilige finansiële transaksies 
tussen besighede en tussen besighede en verbruikers uit te voer. 


Koop- en verkooptransaksies word elektronies gedoen. Met ander woorde, 
daar word op 'n veilige manier op die Internet handel gedryf. 
Kooptransaksies word elektronies geprosesseer met inbegrip van 
oorskakeling na banke vir magtiging en betaling. 


Weer eens word baie tyd bespaar, en 'n kleiner personeel kan baie 
doeltreffend funksioneer. 


c) Video- en Telekonferensies 


Met behulp van telefoniese en videoverbindings kan vergaderings met 
persone op ander plekke gehou word. 


Hierdie diens maak dit moontlik vir sakeondernemings om binne sekondes 
verafgeleë stede en dorpe te bereik en besigheid te doen. 


Besluite kan baie vinniger geneem word, reiskoste word bespaar, en die 
ongerief om lang afstande te reis, word uitgeskakel. 


Dit word beskou as die vinnigste manier om in vandag se tegnologie- 
gedrewe wêreld besigheid te doen. 


d) Telefoonkonferensies 


Hierdie diens verskaf 'n eenvoudige en doeltreffende manier om sake met 
kliënte, verskaffers of personeel te bespreek. Tot sewe persone kan 
gelyktydig hierdie diens gebruik. 


e) Faks-dienste 


e Fakse word ontvang en gestoor 24-uur per dag wanneer die fakslyn 
beset of buite werking is. Faksboobskappe kan herwin word indien 
nodig. 

e Een faksboodskap kan na honderde en selfs duisende nasionale en 
internasionale bestemmings gestuur word. Ure van kosbare tyd word 
in die proses bespaar. 

e Een faks- en dokumentnommer word aan kliënte beskikbaar gestel om 
hulle te voorsien van bygewerkte inligting tot dokumente en brosjures. 
Die kliënt skakel die faksnommer en herwin die dokumente deur die 
stemboodskappe te volg. 


f) Telkom Internet- Satelliet 


Deur middel van satellietverbinding kan gewone besighede en huishoudings 
regoor die land wat nie toegang tot die web per gewone telefoonlyn het nie, 
per satelliet toegang tot die Internet verkry. 


ans EG | 


'n Satellietskottel word geinstalleer wat vinniger en meer betroubare 
tweerigting-kommunikasie moontlik maak. 


Assessering 


Leeruitkomstes(l Us) 


LU3 


BESTUURS-, VERBRUIKERS- EN FINANSIËLE KENNIS EN 
VAARDIGHEDEDie leerder is in staat om kennis en die vermoë te 
toon om verskeie bestuurs-, verbruikers- en finansiële vaardighede toe 
te pas. 


Assesseringstandaarde(ASe) 
Dit is duidelik wanneer die leerder die volgende doen: 


3.3 die belangrikheid van administrasie in die bestuur van “n 
sakeonderneming bespreek; 


3.4 die gebruik van tegnologie in telekommunikasiedienste (bv. 
selfone) en finansiële transaksies (bv. OTM, intermet) in die 
verbetering van administrasie, kommunikasie en toegang tot inligting 
bespreek. 


Memorandum 
Telkomdienste 


e Leerders raadpleeg die geelbladsye van die telefoongids waar al 
Telkom se dienste verduidelik word. Hulle doen verslag in die 
klaskamer. 

e Die webblad van Telkom kan ook geraadpleeg vir diegene wat toegang 
tot die Internet het. Die webadres is www.telkom.co.za. 

e Die stof in die module word met die leerders bespreek. 


Inkopies op die internet 

INKOPIES OP DIÉ INTERNET 


Nadat jy die artikel oor iPods gelees het,het jy besluit dat dit net die ding is 
om te hê. Maar nou is die probleem egter dat daar nie 'n winkel op die dorp 
is wat iPods verkoop nie. Die enigste uitweg is om op die Internet inkopies 
te gaan doen. 


Jou baie ingeligte vriend beveel aan dat jy op kalahari.net se webblad 
ingaan want hulle verkoop nie net boeke nie, maar ook DVD's en video's, 
musiek en elektronika en kameras. 


Musiek uit die broeksak 


Die iPod is nie sommer enige draagbare musiekspeler nie; dit het ontwikkel 
tot 'n simbool van die moderne tyd. Dit het 'n modebykomstigheid van 
kinders van alle ouderdomme geword waaraan hulle geloofwaardigheid 
gemeet word. 


Die verkope van hierdie digitale oogappel het alle verwagtinge oortref. 
Tussen Julie en September 2004 het daar wêreldwyd twee miljoen stuks oor 
die toonbank verkoop. Teen Kersfees sou die verkope tien miljoen beloop. 
Die iPod word in voorkoms, binne en buite, as cool as hell beskou. 


Die iPod Photo het plek vir 15 000 liedjies op sy hardeskyf van 60 gigabyte 
en bied jou bowendien die moontlikheid om digitale foto's op te roep. 


Die iPod mini is presies wat sy naam suggereer: kleiner, ligter en dunner as 
sy grootbroer, maar ook minder kragtig. Sy battery moet gouer herlaai 
word, en daar is plek vir slegs 1 000 liedjies op die hardeskyf van 4 
gigabyte. 


Ander maatskappye het intussen vir Apple, wat die iPod ontwikkel het, 
nagevolg en met hul eie modelle vorendag gekom. Dell het die Digital 
Jukebox op die mark gebring, Philips die HDD en Packard Bell Pocket 
M(@estro. Laasgenoemde is beswaarlik groter as 'n kredietkaart met 'n 
hardeskyf van 5 gigabyte en 'n ingeboude FM radiosender en 'n diktafoon 
op die koop toe. 


Philips se HDD120 het egter die stryd verloor omdat sy model stadig en 
lomp is in die hantering daarvan en vergesel word van waardelose oorfone. 
Boonop is dit baie duurder. 


Die internetwinkel, iTunes Music Store verkoop meer as vier miljoen 
liedjies per week wat die voorlopige totaal in die buurt van 200 miljoen 
bring. Indrukwekkend, al is die syfer nie veelseggend in vergelyking met 
die 150 miljard liedjies wat in die vorige jaar onwettig afgelaai is via 
filesharing dienste soos Kazaa, Grokster en eDonkey nie. Die resultate van 
iTunes Music Store is egter 'n goeie teken, want dit dui daarop dat 
verbruikers wel deeglik bereid is om vir musiek te betaal. Kliënte betaal 
ongeveer R10,00 per liedjie, en beskou dit blykbaar as 'n billike prys. 


Uit: Knack, 24 November 2004 
aktiwiteit 1: 


Om inkopies op die Internet te doen 
[LU 3.4] 
Stap 1: 


Tik die web-adres in. 


Stap 2: 


As die tuisblad op die rekenaarskerm verskyn, klik jy op Electronics and 
Cameras. 


Stap 3: 


In die teksraam Audiovisual Bestsellers klik jy op 2. Apple iPod Video 30 
GV3 — white. 


Stap 4: 

Die inligting oor die iPod verskyn op die skerm. 
Stap 5: 

Klik op Add to basket. 

Klik op Create Profile. 

Die bestelvorm verskyn op die skerm. 


KJy het 'n brosjure in die pos van 'n groot winkelgroep wat elektroniese 
ware verkoop, ontvang. 


e Hoe vergelyk die prys met die Internet se prys? 
e Wat nou gemaak? 


Assessering 


Leeruitkomstes(LUSs) 


LU3 


BESTUURS-, VERBRUIKERS- EN FINANSIËLE KENNIS EN 
VAARDIGHEDEDie leerder is in staat om kennis en die vermoë te 
toon om verskeie bestuurs-, verbruikers- en finansiële vaardighede toe 
te pas. 


Assesseringstandaarde(ASe) 
Dit is duidelik wanneer die leerder die volgende doen: 


3.3 die belangrikheid van administrasie in die bestuur van “n 
sakeonderneming bespreek; 


3.4 die gebruik van tegnologie in telekommunikasiedienste (bv. 
selfone) en finansiële transaksies (bv. OTM, internet) in die 


verbetering van administrasie, kommunikasie en toegang tot inligting 
bespreek. 


Memorandum 


Inkopies op die Internet 


e Die doel van hierdie leereenheid is om kennis te maak met die snel 
toenemende verskynsel van e-handel of e-inkopies op die Internet. 


Inligtingstegnologie in bestuur en administrasie 

INLIGTINGSTEGNOLOGIE IN BESTUUR EN 
ADMINISTRASIE 


1. Wat is inligtingstegnologie? 


Inligtingstegnologie (IT) word aangewend om inligting te bestuur en te 
prosesseer, veral in besighede. Dit word gedoen deur die gebruik van 
elektroniese rekenaars en rekenaarsagteware wat die inligting verwerk, 
beskerm, stoor en herwin. 


1. Wat is `n databasis? 


'n Databasis is 'n georganiseerde versameling data of inligting. Vroeër is 
alle inligting van 'n sake-onderneming in lêers in liasseerkabinette gebêre 
deur die sekretaresse. Gewoonlik is hierdie dokumente volgens onderwerpe 
gerangskik, of alfabeties, of volgens datums, ens. Daar moes 'n sisteem 
wees sodat inligting vinnig en doeltreffend opgespoor kon word. Die 
sekretaresse moes dus gereeld nuwe dokumente met die hand liasseer. 


'n Elektroniese databasis is 'n versameling rekords wat ook volgens 'n 
sisteem in 'n rekenaar gestoor word sodat 'n rekenaarprogram gebruik kan 
word om die rekords te raadpleeg. Met ander woorde, die inligting van die 
maatskappy word op die hardeskyf van 'n rekenaar bewaar, en dit word 
deur 'n rekenaarprogram bestuur. 


1. Watter inligting word in die databasis bewaar? 


Alle rekords van `n onderneming (groothandel en kleinhandel) word op die 
databasis gestoor. Dit sluit onder andere die volgende in: 


e aankope 


e voorraad 

e vervaardiging 

e bestellings 

e verkope 

e personeelinligting en —verslae 
e kliëntebasis 

e bemarkingsverslae 

e beplanning 

e inkomste en uitgawes 


Met ander woorde, alle fasette van die onderneming waarvan daar rekord 
gehou moet word, se “papierwerk” moet elektronies bewaar word. 


4. Vir wie is die inligting op die onderneming se databasis belangrik? 
a) Op bestuursvlak is dit die volgende: 
e Die hoofbestuurder 


Vir die hoofbestuurder is dit belangrik om onmiddellike toegang tot alle 
inligting rakende die onderneming te hê. 


e Die bemarkings- en verkoopsbestuurder 
Verkoopstatistieke is van die belangrikste inligting waarmee die verkoops- 
en bemarkingsbestuurder werk. Dit bepaal die verkoopstrategieë wat hulle 
volg om verkope te genereer. 


e Die personeelbestuurder 


Inligting oor elke werknemer word op die databasis bewaar sodat die 
personeelbestuurder dit kan oproep indien nodig. Dit sluit in 


vorderingsverslae, prestasiebeoordelings, oortredings, salarisse, 
werksvoordele, ens. 


e Die finansiële bestuurder 


Alle inligting ten opsigte van inkomste en uitgawes moet beskikbaar wees 
vir die opstel van finansiële maand- en jaarstate. Die maatskappy se 
kontantvloeistaat word bestuur aan die hand van die inligting op die 
databasis. Alle inligting rakende finansies moet onmiddellik beskikbaar 
wees. 


Afhangende van die aard van die besigheid, sal daar ook ander bestuurders 
wees in die onderneming, byvoorbeeld afdelingsbestuurders, 
seksiebestuurders, ens. Almal maak deurentyd gebruik van inligting op die 
maatskappy se databasis om hulle take doeltreffend uit te voer. Hulle 
genereer ook inligting wat op die databasis opgeneem moet word. 


b) Op administratiewe vlak is dit die volgende: 


Die administratiewe of klerklike personeel is veral verantwoordelik vir die 
boekhouding en rekordhouding van die maatskappy. Dit sluit in alle 
finansiële transaksies wat betrekking het op inkomste en uitgawes, die 
betaal van rekenings (krediteure) en die uitstuur van rekenings (debiteure). 
Daar moet ook deurentyd rekord gehou word van voorraad. Salarisse moet 
betaal word. Die inligting wat betrekking het op hierdie aspekte, word alles 
op die databasis gestoor. 


Aktiwiteit 1: 


Om met die hulp van inligting op rekenaar 'n opdrag uit te 
voer 


[LU 3.3] 


Die bestuurder het die volgende opdrag aan julle afdeling gegee wat 
dringend uitgevoer moet word: 


Ons het so pas verneem dat die regering se departement van behuising ons 
tender aanvaar het vir die lewering van 200 staalvensterrame. Die bestelling 
moet binne 30 dae uitgevoer word anders verloor ons die tender. Vind 
dadelik uit of dit vir ons moontlik gaan wees. Ek moet binne n halfuur 
weet. Al die inligting is op die maatskappy se databasis.” 


Hoe sal julle te werk gaan om die opdrag uit te voer? Beantwoord die vrae 
deur gebruik te maak van die leidraad tussen hakies. 


1. Wat gaan julle heel eerste doen? (voorraad) 


2. As daar nie genoeg rame in voorraad by die hoofkantoor is nie, wat dan? 
(takke) 


3. As daar nog steeds nie genoeg is nie, wat dan? (vervaardiging) 


4. Gaan die prys van die nuwe rame dieselfde wees as die ou rame? 
(prysstyging) 


5. Gaan daar genoeg tyd wees? 


Assessering 


Leeruitkomstes(l Us) 


LU3 


BESTUURS-, VERBRUIKERS- EN FINANSIËLE KENNIS EN 
VAARDIGHEDEDie leerder is in staat om kennis en die vermoë te 
toon om verskeie bestuurs-, verbruikers- en finansiële vaardighede toe 
te pas. 


Assesseringstandaarde(ASe) 


Dit is duidelik wanneer die leerder die volgende doen: 


3.3 die belangrikheid van administrasie in die bestuur van “n 
sakeonderneming bespreek; 


3.4 die gebruik van tegnologie in telekommunikasiedienste (bv. 
selfone) en finansiële transaksies (bv. OTM, internet) in die 
verbetering van administrasie, kommunikasie en toegang tot inligting 
bespreek. 


Memorandum 


Aktiwiteit 1 


ka 


Uit die aard van die saak sal al die inligting op die onderneming se 
databasis gevind word. 


. Die voorraadstatistiek sal geraadpleeg word om te bepaal hoeveel daar 


van die betrokke item in die stoor is. 


. Die voorraad wat by die takke van die onderneming is, sal ook op die 


databasis verskyn. 


. Indien daar nog steeds nie genoeg vensters is om die bestelling op 


tender uit te voer nie, sal daar dringend gekyk moet word na n 
bestelling vir nuwe voorraad. Die besonderhede van die vervaardiger 
behoort ook op die databasis beskikbaar te wees. 


. 'n Kwotasie sal onmiddellik by die vervaardiger aangevra word. Dit 


sal vergelyk word met die kwotasie van die vorige bestelling wat ook 
op die databasis gestoor word. Na alle waarskynlikheid sal die nuwe 
kwotasie meer wees as die vorige kwotasie as gevolg van stygende 
kostes, ens. Uit die aard van die saak sal die wins laer wees want die 
tenderprys sal nie verander kan word nie. 


5. Indien die gebrek aan tyd “n faktor is, sal die vervaardiger gevra moet 
word om oortyd te werk. Dit bring addisionele kostes mee. Maar dan weer 


kan die onderneming die tender verloor indien die bestelling nie betyds 
uitgevoer kan word nie. 


